پرۆفایڵ – DHRD\nزانیاری و ڕێبه‌ری لاپه‌ڕه‌ی (پڕۆفایڵ): کرته له‌سه‌ر (+) بکه بۆ کردنه‌وه‌ی ناونیشانی لاپه‌ڕه‌کان.\nناونیشانی ڕێكخراو: DHRD\nعێراق-هەرێمی كوردستان/ سلێمانی\nگه‌ڕه‌کی: باخان 108، كۆڵانی 2، خانوی 5\nسەنتەری پەرەپێدانی دیموكراسی و مافی مرۆڤ (DHRD)\nچەسپاندنی بنەما سەرەكییەكانی مافی مرۆڤ و پاراستنی شكۆ و كەرامەتی مرۆڤ.\nچەسپاندنی بنەماكانی دادپەروەری و یەكسانی لەبەرامبەر یاسادا.\nگۆڕینی یاساكان بەشێوەیەك كە گونجاوبن لەگەڵ پرنسیپەكانی دیموكراسیی و مافی مرۆڤ.\nچەسپاندنی سەروەری یاسا و پاراستنی سەربەخۆیی دادگاكان.\nڕوانین و پەیام/ Vision & Mission\nڕوانین Vision: بەدیهێنانی یەكسانی و دادپەروەریی.\nپەیام Mission: گەشەپێدانی بنەماكانی دیموكراسی و یەكسانیی و چەسپاندنی بنەما سەرەكییەكانی مافی مرۆڤ بەپێی پێوەرە نێودەوڵەتییەكان.\nناوی ئەندامانی هەردوو دەستەی باوەڕپێكراوان و بەڕێوەبردن\nناوی ئەندامانی دەستەی گشتی:\nز ناوى سيانى ذمارةى مؤبايل E-mail\n1 ئاوات محمد پیروەیس 0770-153-3624 awat64@yahoo.com\n2 ئاری جزا مەحمود 0770-151-7909 arejaza@yahoo.com\n3 پەیمان عزالدین عبدالرحمن 0770-8944294 paymanezadin@yahoo.com\n4 كارزان عبدالفاضل توفیق 0770-157-0498 karzandhrd1977@gmail.com\n5 محمد معروف نوری 0770-144-3022 shkomuhammad81@gmail.com\n6 د.عالیە فەرەج مستەفا 0770-244-2031 Aliakurdi2008@yahoo.com\n7 فلاح مرادخان شاكرم 0770-158-8173 falah_morad@yahoo.com\n8 سەرگوڵ ڕەزا حەسەن 0770-139-6733 sargulqaradaxi@yahoo.com\n9 تەلار كەمال مدحت 0770-154-9130 Talarkamal69@gmail.com\n10 شلێر غریب كریم 0770-154-7411 shlerkarim@hotmail.com\nناوی ئەندامانی دەستەی باوەڕپێكراوان:\n1 ئاری جزا مەحمود 0770-151-7909 arejaza@yahoo.com\n2 پەیمان عزالدین عبدالرحمن 0770-8944294 paymanezadin@yahoo.com\n3 د.عالیە فەرەج مستەفا 0770-244-2031 Aliakurdi2008@yahoo.com\n4 فلاح مرادخان شاكرم 0770-158-8173 falah_morad@yahoo.com\n5 سەرگوڵ ڕەزا حەسەن 0770-1396733 sargulqaradaxi@yahoo.com\nناوی ئەندامانی دەستەی بەڕێوەبردن\n1 ئاوات محمد پیروەیس 0770-153-3624 awat64@yahoo.com awathevar@gmail.com\n2 كارزان عبدالفاضل تۆفیق 0770-157-0498 Karzandhrd1977@gmail.com\n3 محمد معروف نوری 0770-144-3022 Shkomuhammad81@gmail.com\n4 تەلار كمال مدحت 0770-1549130 Talarkamal69@gmail.com\n5 شلێر غریب كریم 0770-1547411 shlerkarim20@gmail.com\nبڵاوكردنەوەی هۆشیاری یاسایی و بنەماكانی پاراستنی مافی مرۆڤ لەناوەندە رۆشنبیری و كۆمەڵایەتیی و دەزگا فەرمییەكاندا و ئەنجامدانی خولی ڕاهێنان و ۆركشۆپ و كۆنفرانس بۆ چین و توێژە جیاوازەكان.\nئامادەكردنی توێژینەوەی زانستی سەبارەت بەچەمكی دیموكراسی و سەروەری یاسا و بنەما نیودەوڵەتییەكانی مافی مرۆڤ.\nچاودێریكردنی دەسەڵاتی یاسادانان و جێبەجێكردن و دادوەری، بەمەبەستی دەستنیشانكردنی پێشێلكارییەكانی مافی مرۆڤ و خستنەڕووی پێشنیار بۆ ئەنجامدانی چاكسازی لەڕێگەی بڵاوكردنەوەی ڕاپۆرت.\nدابینكردنی خزمەتگوزاری یاسایی بۆ ئەو رزگاربووانەی پێوەرەكانی دابینكردنی خزمەتگوزاری دەیانگرێتەوە.\nدابینكردنی خزمەتگوزاری تەندروستی و دەروونی و كۆمەڵایەتی بۆ ئەو ڕزگاربووانەی پێوەرەكانی دابینكردنی خزمەتگوزاری دەیانگرێتەوە.\nكورتەیەك لەسەر مێژووی رێكخراو (DHRD)\nسەنتەری پەرەپێدانی دیموكراسی و مافی مرۆڤ، ڕێكخراوێكی ناوخۆیی ناحكومی قازانج نەویستە، لە ساڵی 2002 لە شاری سلێمانی لە لایەن كۆمەڵێك یاساناس و پارێزەر و دادوەرو مامۆستای زانكۆ دامەزراوە، تا ببێتە ڕێكخراوێك بۆ چاودێری ڕەوشی مافی مرۆڤ لە هەرێمی كوردستان، كە تا ئەوكاتە ڕێكخراوێكی لەو شێوەیە بوونی نەبوو.\nDHRD باوەڕی تەواوی بە چەسپاندنی سەروەری یاسا و ڕێزگرتن لە كەرامەت و شكۆی مرۆڤ هەیە و كار بۆ لێبوردەیی و پێكەوە ژیان و دروستبوونی كۆمەڵی مەدەنی و پەرەپێدانی سیستمی دیموكراسی و رێزگرتن لە بنەماكانی مافی مرۆڤ و چەسپاندنی دادپەروەری دەكات.\nDHRD لە سەرەتای دامەزراندنیدا و بە لەبەرچاوگرتنی بارودۆخی كۆمەڵایەتی و ئابووری و ئیداری ئەوكاتە كاری دەكرد لەسەر هۆشیاركردنەوەی كۆمەڵگە بەمافەكانی، دواتر لە ساڵی 2006 و پاش زنجیرەیەك خۆپشاندانی مەدەنی لە شاورو شارۆچكەكانی هەرێمی كوردستان و دروستبوونی گرژی لەگەڵ هێزە ئەمنیەكان و دەستگیركردنی نایاسایی و پێشێلكاری و ئەشكەنجە بەرامبەر خۆپیشاندەران و هاوتەریب لەگەڵ پرۆژەكانی هۆشیاری DHRD كاری كرد لەسەر داكۆكیكردن و بەرگریكردن لەو كەسانەی ئەشكەنجە دراون بە نایاسایی دەسگیركرابوون و مامەڵەی نامرۆڤانەیان بەرامبەر كرابوو.\nبەهۆی گرنگیدانی DHRD بەسەروەری یاساو سەربەخۆیی دەسەڵاتی دادوەری و ڕەوشی مافی مرۆڤ و تۆمەتباران لەم بوارەدا پرۆژەی گرنگ و ستراتیژی ئەنجامداوە كە گرنگترین و دیارترینیان پرۆژەی پاڵپشتی دادگایە كەخۆی دەبینێتەوە لە چاودێریكردنی دادگاكان و ڕەوشی مافی مرۆڤ و سەروەری یاسا و تۆماركردنی پێشێلكاریەكان و بڵاوكردنەوەی ڕاپۆرتی ساڵانە دەربارەی پێشیلكاریەكان لەگەڵ چەندین چالاكی تری جۆراوجۆر لە پرۆژەكەدا، هاوكات چاودێریكردنی گرتووخانەكان و ڕەوشی تۆمەتباران وەك بەشێكی گرنگی ستراتیژی كاركردنی DHRD لەو بوارەدا كاری لەسەر كراوە، كە لە سەرەتادا تەنها بە چاودێری گرتووخانەكان دەستی پێكردو دواتر دابینكردنی پارێزەر بۆ ئەو كەسانەی كە ناتوانن پارێزەر بۆخۆیان دابین بكەن، تا دەگاتە دابینكردنی خزمەتگوزاری یاسایی و دەروونی و پزیشكی و ڕاهێنانی كارمەندانی گرتووخانەكان لەسەر مامەڵەی مرۆڤانەو جاڕنامە و رێکەوتنامە جیهانیەكانی تایبەت بە مافەكانی مرۆڤ و ئەم كاركردنە بەردەوامەو ساڵانێكە لە چوارچێوەی پرۆژەكانی تایبەت بە بەرەنگاربوونەوەی ئەشكەنجە بەردەوامی هەیە.\nDHRD خزمەتگوزاری هەمەجۆر پێشكەش بەو كەسانە دەكات كە پێویستیان پێیەتی، لەو خزمەتگوزاریانەی سەنتەرەكەمان پێشكەشی هاوڵاتیانی دەكات بریتین لە خزمەتگوزاری (یاسایی،كۆمەڵایەتی،دەروونی كلینكی و دابینكردنی پێویستی تەندروستی بۆ حاڵەتەكان)، ئەم خزمەتگوزاریانە بۆ ئەو كەسانە بەردەستە كە ڕووبەڕوی ئەشكەنجە و توندوتیژی لەسەر بنەمای جێندەری دەبنەوە، ئەمە جگە لە پاراستنی منداڵ لەهەر توندوتیژی و دەستدرێژیەك، هەروەها خزمەتگوزاری پێشكەش بەو نەوجەوانانە دەكرێت كە ڕادەگیرێن یان بەرەوڕووی لێپرسینەوەی یاسایی دەبنەوە، جگە لەوەی DHRD لەگەڵ قەیرانە مرۆییەكان ئەزموونی هەیە بەرنامەی تەواوی هەیە بۆ بەرەنگاربوونەوەی ئەو قەیرانانەی توشی پەناهەندە و ئاوارەكان دەبێتەوە، لەبەر ئەوە لەناو كەمپە جیاجیاكان كاریكردووە، هەروەها بۆ ئاگابوون لە ڕەوشی مافی مرۆڤ لە هەرێمی كوردستان چاودێری دادگا و بنكەكانی پۆلیس و گرتووخانەكان و شێڵتەرەكان و بنكەی ڕاگرتن و گواستنەوە و چاكسازیەكان دەكات.\nDHRD پرۆگرامی هۆشیاری و ڕێنمایكردنی هەیە، كە هۆشیاری یاسایی و كۆمەڵایەتی دەروونی و ڕاهێنان و بەرزكردنەوەی ئاستی توانا بۆ ئەو كەسانەی خزمەتگوزاری پێشكەشی ئەكەن لە كارمەندانی حكومی و نا حكومی و پارێزەران و لێكۆلەرەوەی دادی و فەرمانبەرانی چاكسازییەكان و بەرگریكارانی پاراستنی مافی مرۆڤ، ئەویش بە ئامانجی پێشكەشكردنی خزمەتگوزاری بەشێوەیەكی باشتر و پرۆفیشناڵتر، هەروەها ئامادەكردنی چاودێری پسپۆر لەبوارەكانی مافی مرۆڤ لە بنكەكانی پۆلیس و دادگاكان و گرتووخانەكان.\nDHRD لەساڵی 2019 لە شاری بەغداد بەفەرمی تۆماركرا، ئەمەش وایكرد كارو چالاكیەكان فراوانتربێت و بتوانێت بیر لە گواستنەوەی چالاكیەكانی بكات بۆ شوێنی تر و لە پارێزگا پڕ كێشەكانی عیراق كار بكات.\nDHRD ئێستا لە ژمارەیەك كەمپ كاردەكات، لەوانە كەمپی عەربەت بۆ پەنابەران و كەمپی ئاشتی و قۆرەتوو و تازەدێ بۆ ئاوارەكان، ئەمە جگە لەوەی لە دەرەوەی كەمپەكان كار بۆ پەناهەندە و ئاوارەكان دەكات، كە خزمەتگوزاری یاسایی و دەروونی و كۆمەڵایەتییان پێشکەش دەکات، هەروەها لەگەڵ حكومەتی هەرێمی كوردستان وەزارەتی كاروباری كۆمەڵایەتی كار لەناو شێڵتەری پاراستنی ژنانی هەڕەشە لەسەر و چاكسازیەكان دەكات.\nDHRD لە سەرەتای دروستبونییەوە كاری لەسەر پتەوكردنی مافی مرۆڤ و بەرجەستەبوونی سەروەری یاسا و باڵادەستی دادگاكان كردووە، هەروەها بەرەوڕووی هەموو جۆرە ئەشكەنجەیەك و توندوتیژیەك لەسەر بنەمای جێندەری بووەتەوە، ئەم كارەی بەپێی ستانداردە جیهانیەكان ئەنجامداوە، وەك سیستمی بەڕێوەبردنی زانیاری توندوتیژی لەسەر بنەمای جێندەری GBVIMS كە هەموو ئەمانەی بە هاوبەشی لەگەڵ كۆمەڵێك ڕێكخراوی نێودەوڵەتی و ئاژانسەكانی نەتەوە یەكگرتووەكان، پرۆژەی جۆر بەجۆری ئەنجامداوە، تاوەكو ئێستا چەندین پرۆژەی لە بوارەكانی مافی مرۆڤ و مافی بەندكراوان و بەگژداچوونەوەی ئەشكەنجە و بەرەنگاربوونەوەی توندوتیژی لەسەر بنەمای جێندەری و چەندین بواری تر ئەنجامداوە، هاوكات لە كۆمەڵێ گروپ و تۆڕی هاوبەشی ڕێكخراوەكان بەشداری كارای كردووە و لە دامەزراندنی هەندێكیان ڕۆڵی هەبووە وەك فیدراسیۆنی ڕێكخراوەكانی کۆمەڵی مەدەنی و گروپی ژیان و تۆڕی دادپەروەری بۆ بەندكراوان.\nپرۆژە و كاروچالاكیەكانی ڕێكخراو: پرۆژەكان\nمافی ژنان و بەرەنگاربوونەوەی توندوتیژی لەسەر بنەمای جێندەری\nناوی پڕۆژه ناوی پڕۆژه/ جوگرافی پڕۆژه هاوكارى دارايى دابينكراو ئامانجی پڕۆژه لایه‌نی جێبه‌جێکاری پڕۆژه چالاکییه‌کانی پڕۆژه\n1 ڕێگرتن لەتوندوتیژی لەسەر بنەمای\nجێندەری و سێكسی. ماوەی پرۆژە: لە 1/9/2012 و تا كاتی ئێستا بەردەوامە.\nشوێن: پارێزگای سلێمانی. پڕۆژەیەكی خۆبەخشیە تایبەتە بەژنانی نیشتەجێی هەرێمی كوردستان. هاوكاریكردن و بەرزكردنەوەی ئاستی هوشیاری دەروونی و كومەڵایەتی بۆ ڕزگاربوانی توندوتیژی لەسەر بنەمای جێندەری. DHRD 1. پێشکەشکردنی راوێژی یاسایی.\n2. دابینکردنی نوێنەرایەتی یاسایی.\n3. پاڵپشتیكردنی شەڵتەری داڵدەدانی ژنانی هەڕەشەلێكراو لەسلێمانی\n4. كردنەوەی خولی راهێنان بۆ كارمەندانی شەڵتەری داڵدەدانی ژنانی هەڕەشەلێكراو.\n2 پاراستن و بەدەمەوە چوونی ڕزگاربووان لە توندوتیژی لەسەر بنەمای جێندەری بۆ پەنابەران لە سلێمانی و گەرمیان. ماوەی پرۆژە: 12مانگ (لە 1/1/2020 تا 31/12/2020).\nشوێن: پارێزگای سلێمانی و ناوچەی گەرمیان. UNHCR 1. بەهێزكردنی پاراستنی ڕزگاربووانی توندوتیژی لە سەر بنەمای جێندەری.\n2. بەرزكرنەوەی ئاستی هۆشیاری جێندەری و یاسایی و تەندروستی دەروونی بۆ پەنابەران.\n3. ڕاهێنانەوە و دوبارە گێڕانەوەی ڕزگاربووانی توندوتیژی لەسەر بنەمای جێندەری بۆ ناو كۆمەڵگە. DHRD 1. خزمەتگوزاری بەڕێوەبردنی كەیس بۆ (100) ڕزگاربووی توندوتیژی لەسەر بنەمای جێندەری و ناوەندگیری كۆمەڵایەتی و داكۆكیكردن بۆ ڕزگاربووان لەكاتی پێویستیدا.\n2. خزمەتگوزاری تەندروستی دەروونی و كۆمەڵایەتی بۆ (85) ڕزگاربووی توندوتیژی لەسەر بنەمای جێندەری لەرێگەی پێشكەشكردنی ڕۆشنبیری دەروونی بۆ ڕزگاربووان و ئەندامانی خێزان لەكاتی پێویستدا، دانیشتنی دەروونی و ناوەندگیری كۆمەڵایەتی بەهاوكاری بەرێوبەری كەیس، هەواڵەكردنی كەیسەكە بۆ “پزیشكی دەروونی ” بەمەبەستی وەرگرتنی چارەسەری دەروونی).\n3. ئەنجامدانی FGD Sessions بۆ 75 پەنابەر لە پێنجوێن، دوكان، چەمچەماڵ، كەلار و رانیە.\n4. ئەنجامدانی خولی هۆشیاری جێندەری، تەندروستی دەروونی و یاسایی بۆ (1300) بەشداربوو (هۆشیاری جێندەری دەربارەی جێندەر، خۆپارێزی لەهەراسانكردنی سێكسی و هاوسەرگیری پیشوەخت و توندوتیژی لەسەر بنەمای جێندەری) هەروەها (هۆشیاری دەروونی دەربارەی تەنگەژەی دەروونی و پەنابەری و كاریگەریەكانی و توندوتیژی و ئاكامەكانی لەسەر خودی تاك و چارەسەركردنی كێشە خێزانیەكان بەشێوەی ئاشتییانە)، سەبارەت بابەتی یاسایی (ئەرك و ڕوڵ و مافی پەنابەران، یاسای بەرەنگاربونەوەی توندوتیژی خێزانی و تەمەنی یاسایی بۆ هاوسەرگیری و هاوسەرگیری لەدەرەوەی دادگاو فرەژنی و خراپ بەكارهێنانی ئامێرەكانی پەیوەندیكردن).\n5. بەشداریپێكردنی (60) پەنابەر لە رەگەزی نێر لە پرۆگرامی بەشداریپێكردنی پیاوان لە رێگەی پراكتیزەكردنی بەرپرسیارانە- EMAP.\n6. ئەنجامدانی خولێكی راهێنان In house Training) بۆ كارمەندانی رێكخراو ناو پرۆژەكەو سەبارەت بە چۆنیەتی مامەڵەكردن لەگەڵ كۆمەڵگەی LGBTIQ+).\n7. ئەنجامدانی پێنچ خوولی ڕاهێنان بۆ (75) لە كارمەندانی دامودەزگای حكومی و ناحكومی پەنابەران و خۆبەخشان بەمەبەستی بەرزكردنەوەی ئاستی زانیاری كارمەندان لەپێناو بەهێزكردن و پاراستنی ڕزگاربووانی توندوتیژی لەسەر بنەمای جێندەری.\n8. بلاوكردنەوەی 1000 بروشوری یاسایی، دەروونی و جێندەری سەبارەت بە زانیاریە سەرەتاییەكان لەسەر جێندەر، جۆرەكانی توندوتیژی جێندەری و خۆپارێزی لە هەراسانكردنی سێكسی.\n3 ئاسۆی ئاشتی و گەشەپێدان لە عەربەت بۆ خۆشگوزەرانی هەمووان. ماوەی پرۆژە: 10 مانگ لە\n(1/7/2019 تا 31/3/2020).\nشوێن: ناحیەی عەربەت. حكومەتی ئەلمانی و UNDP. 1. پارێزگاریكردن لەڕزگاربووانی توندوتیژی لەسەر بنەمای جێندەری لەبواری (یاسایی و دەروونی) بۆ كەسانی خانەخوێ و ئاوارە و پەنابەر.\n2. بەرزكردنەوەی ئاستی توانای ستافی ناوخۆیی (ستافی دەروونی و كۆمەڵایەتی لەقوتابخانەكان و بنكەكانی تەندروستی)، هەروەها بەرزكردنەوەی ئاستی توانای پارێزەران لەسەر بابەتەكانی جێندەر و تەندروستی دەروونی و توند‌وتیژی لەسەر بنەمای جێندەری لەناوچەی عەربەت و دەوروبەری بۆ چۆنیەتی مامەڵەكردن لەگەڵ ڕزگاربووانی توندوتیژی لەسەر بنەمای جێندەری. DHRD\nUPP 1- ئەنجامدانی خولێكی ڕاهێنانی سەرەتایی لەسەر بابەتەكانی تەندروستی دەروونی بۆ كارمەندانی دەرەوەی پسپۆری تەندروستی دەروونی وەك (مامۆستا و توێژەران).\n2- ئەنجامدانی خولێكی ڕاهێنانی پێشكەوتو بۆ كارمەندانی تەندروستی دەروونی لەسەر بابەتەكانی تەندروستی دەروونی و چۆنیەتی مامەڵەكردن لەگەڵ ڕزگاربووانی توندوتیژی سێكسی.\n3- پێشكەشكردنی خزمەتگوزاری یاسایی (ڕاوێژ و نوێنەرایەتی) هەروەها خزمەتگوزاری دەروونی (ڕاوێژ و هەواڵەكردن بۆ پزیشكی دەروونی و چارەسەری دەروونی) بۆ ڕزگاربووانی توندوتیژی لەسەر بنەمای جێندەری.\n4- پێشكەشكردنی خزمەتگوزاری تەندروستی دەروونی بەو كەسانەی پێویستیان بەو خزمەتگوزاریانە هەیە، بۆ ئەو مەبەستە سەردانی بنكە و نەخۆشخانەكانی سنوری عەربەت دەكرێ، لە رێگەی دانانی چارەسازی دەروونی و یەك پزیشكی دەروونی بەهاوكاری بەڕێوبەرایەتی گشتی تەندروستی سلێمانی.\n5- ئەنجامدانی ڕاپرسیەك لەسەر كێشەكانی تەندروستی دەروونی لەناوچەی عەربەت و دەوروبەری.\n4 پاراستن و بەدەمەوە چوونی ڕزگاربووان لە توندوتیژی لەسەر بنەمای جێندەری بۆ پەنابەران لە سلێمانی و گەرمیان. ماوەی پرۆژە: 11 مانگ (لە 1/2/2019 تا 31/12/2019).\nشوێن: پارێزگای سلێمانی و ناوچەی گەرمیان. UNHCR بەهێزكردنی پاراستنی ڕزگاربووانی توندوتیژی لەسەر بنەمای جێندەری.\nبەرزكرنەوەی ئاستی هۆشیاری جێندەریی و یاسایی و تەندروستی دەروونی بۆ پەنابەران.\nڕاهێنانەوە و دووبارە گێڕانەوەی ڕزگاربووانی توندوتیژی لەسەر بنەمای جێندەری بۆ ناو كۆمەڵگە. DHRD 1. خزمەتگوزاری بەڕێوەبردنی كەیس بۆ (70) ڕزگاربووی توندوتیژی لەسەر بنەمای جێندەری و ناوەندگیری كۆمەڵایەتی و داكۆكیكردن بۆ ڕزگاربووان لەكاتی پیویستیدا.\n2. خزمەتگوزاری تەندروستی دەروونی و كۆمەڵایەتی بۆ ڕزگاربووانی توندوتیژی لەسەر بنەمای جێندەری لە ڕێگەی پێشكەشكردنی ڕۆشنبیری دەروونی بۆ ڕزگاربووان و ئەندامانی خێزان لەكاتی پێویستدا، دانیشتنی دەروونی و ناوەندگیری كۆمەڵایەتی بەهاوكاری بەرێوبەری كەیس، هەواڵەكردنی كەیسەكە بۆ “پزیشكی دەروونی ” بەمەبەستی وەرگرتنی چارەسەری دەروونی).\n3. ئەنجامدانی خولی هۆشیاری جێندەری، تەندروستی دەروونیی و یاسایی بۆ (1560) بەشداربوو (هۆشیاری جێندەری دەربارەی جێندەر، خۆپارێزی لەهەراسانكردنی سێكسی و هاوسەرگیری پیشوەخت و توندوتیژی لەسەر بنەمای جێندەریی) هەروەها هۆشیاری دەروونی دەربارەی تەنگەژەی دەروونی و پەنابەری و كاریگەریەكانی و توندوتیژی و ئاكامەكانی لەسەر خودی تاك و چارەسەركردنی كێشە خێزانیەكان بەشێوەی ئاشتیانە سەبارەت بابەتی یاسایی (ئەرك و ڕوڵ و مافی پەنابەران، یاسای بەرەنگاربونەوەی توندوتیژی خێزانی و تەمەنی یاسایی بۆ هاوسەرگیری و هاوسەرگیری لەدەرەوەی دادگاو فرەژنی و خراپ بەكارهێنانی ئامێرەكانی پەیوەندیكردن.\n4. ئەنجامدانی سێ خوولی ڕاهێنانی ڕاهێنەران دەربارەی (تەندروستی دەروونی و توندوتیژیی لەسەر بنەمای جێندەری و پاڵپشتیكردنی ڕزگاربووانی توندوتیژی سێكسی لەكاتی ململانێدا) بۆ كارمەندانی دامودەزگا حكومی و ناحكومی و ڕێكخراوەكانی سنوری پارێزگاری سلێمانی و گەرمیان.\n5. ئەنجامدانی پێنچ خوولی ڕاهێنان بۆ كارمەندانی دامودەزگای حكومی و ناحكومی پەنابەران و خۆبەخشان بەمەبەستی بەرزكردنەوەی ئاستی زانیاری كارمەندان لەپێناو بەهێزكردن و پاراستنی ڕزگاربووانی توندوتیژی لەسەربنەمای جێندەری.\n5 ڕێڕەوی سەلامەتی و ساڕێژبوونەوە و دەستەبەركردنی دادپەروەری بۆ ئاوارەكان. ماوەی پرۆژە: بە دوو قۆناغ جێبەجێكراوە.\nقۆناغی یەكەم: یانزە مانگ،لە (1/10/ 2017 تا 31/8/ 2018).\nقۆناغی دووەم: یانزە مانگ،لە (1/9/2018 تا 31/7/2019).\nشوێن: پارێزگای سلێمانی، كەمپەكانی ئاوارەكان (سورداش، بەرزنجە، تازەدێ). HAI 1. باشتر تێگەیشتن و دەست پێگەیشتنی ئاوارەكانی عێراق بە مافەكانیان كە پارێزراوە لە چوارچێوەی یاسا كارپێكراوەكانی عێراق و هەرێمی كوردستان.\n2. باشتر دەستگەیشتنی ئاوارەكانی عێراق بەخزمەتگوزاری تەندروستی دەروونی. DHRD 1. دابینكردنی خزمەتگوزاری یاسایی: پێدانی ڕاوێژی یاسایی و نوێنەرایەتی كردن.\n2. دابینكردنی خزمەتگوزاری دەروونی: ئەنجامدانی دانیشتنی دەروونی و دابینكردنی دەرمان بۆ ئاوارەكانی عێراق.\n3. ئەنجامدانی خولی راهێنان بۆ مامۆستایان لە بواری پاراستنی منداڵان و بەرەنگاربوونەوەی توندوتیژی لەسەر بنەمای جێندەری.\n4. ئەنجامدانی خولی هۆشیاری یاسایی و دەروونی لە بواری خۆپارێزی لە توندوتیژی لەسەر بنەمای جێندەری و هەندێك لە یاسا كار پێكراوەكانی هەرێمی كوردستان و عێراق.\n6 برەودان بەپێكەوەژیانی كۆمەڵایەتی و گفتوگۆ لەشارۆچكەی عەربەت. ماوەی پرۆژە: چواردە مانگ لە (15/2/2017 تا 15/4/2018).\nشوێن: ناحیەی عەربەت. (UNDP) و (هاوكاری حكومەتی ئەڵمانی بۆ پاڵپشتی قەیرانەكان لە عیراق). 1. پەرەپێدانی دیالۆگ لەنێوان سەرجەم نەتەوە و پێكهاتەكانی نیشتەجێبووانی شارۆچكەی عەربت (خانەخوێ و ئاوارە و پەنابەر).\n2. پتەوكردنی گیانی پێكەوە گونجانی كۆمەڵایەتی لەناو كۆمەڵگەی عەربەتدا و لەناویشیاندا كۆمەڵگەی ناوخۆیی عەربەت و خەڵكانی ئاوارە و پەنابەر.\n3. هاندان و برەوپێدانی دەركپێكردنی پێویستی پێكەوەژیان.\n4. هاوبەشبوون و چەسپاندنی متمانە لەناوان ئەو كەسانەی سەردانی سەنتەرەكە دەكەن و لەناویشیاندا جەختكرنەوەی زۆر لەسەر ژنان و گەنج و منداڵان. DHRD\nبەڕێوەبەرێتی ڕۆشنبیری و لاوانی سلێمانی. 1. ئەنجامدانی سمینار و ۆركشوپ لەسەر پێكەوەژیان لەنێوان سەرجەم پێكهاتەو نەتەوەكانی نیشتەجێی ناو شارۆچكەی عەربت بە (پەنابەر و ئاوارەو خانەخوێ) دەربارەی ئاشتەوایی و ناوەندگیری كۆمەڵایەتی و دایالۆگ… هتد كەرێكخراوی UPP)) جێبەجێی دەكرد لەگەڵ سەرپەرشتیکردنی گشتی پرۆژەكە.\n2. لەلایەن ڕێكخراوی گەشەپێدانی مەدەنیەت CDO) ) چالاكی جیاواز جێبەجێكراوە وەك:\n3. ئەنجامدانی خوولی راهێنانی فیربوونی زمانی ئینگلیزی و عەرەبی و كوردی.\n4. رێكخستنی چالاكی پەروەردەیی و ئەكادیمی لە چوارچێوەی پرۆگرامی خوێندنی نافەرمی.\n5. ئەنجامدانی خولی راهێنانی پیشەیی و كاری دەستی و بەشداریپێكردنی كچان و ژنان و پیاوان لەكەمپینی جیاواز لەبواری پێكەوەژیان.\n6. رێكخستنی تیمی وەرزشیی و ئەنجامدانی چەندین چالاكی وەرزشی جۆراوجۆر.\n7. پەرەپێدان بەكاری خۆبەخشی\n8. لەلایەن ڕێكخراوی پەرەپێدانی دیموكراسی و مافی مرۆڤ DHRD) ) چالاكی جیاواز و خزمەتگوزرایی بەسوودمەندان و نیشتەجێی شاروچكەی عەربەت (پەنابەر و ئاوارە و خانەخۆی) پێشکەشكردووە وەك:\n9. ئەنجامدانی خولی ڕاهێنانی بونیادنانی تواناكان بۆ كارمەندانی DHRD)) و كارمەندانی خۆبەخشن.\n10. ئەنجامدانی خولی ڕاهێنان دەربارەی بنەماكانی پاراستنی ژنان و كچان لەتوندوتیژی جێندەری لەرووی یاسایی و دەروونی و بۆ سەرجەم كارمەندانی دام ودەزگا حكومی و ناحكومیەكانی ناوچەی عەربەت.\n11. ئەنجامدانی خولی هۆشیاری یاسایی و دەروونی.\n12. خزمەتگوزاری یاسایی (پێدانی ڕاوێژی یاسایی و نوێنەرایەتی یاسایی بۆ رزگاربووانی توندوتیژی لەسەر بنەمای جێندەری).\n13. ئەنجامدانی خولی هۆشیاری جێندەری دەربارەی چەمكە جێندەریەكان و چۆنێتی خۆپارێزی لەهەراسانكردنی سێكسی.\n14. خزمەتگوزاری دەروونی (ڕاوێژی دەروونی و ئەنجامدانی دانیشتنی دەروونی بۆ رزگاربووانی توندوتیژی لەسەر بنەمای جێندەری).\n15. بڵاوكراوەكان: سێ جۆر نامیلكە بەچاپ گەیەنرا، دوو جۆر نامیلكەی یاسایی، دەربارەی یاسای بەرەنگاربونەوەی توندوتیژی خێزانی لەهەرێمی كوردستان و ئەرك و مافی پەنابەران، یەك نامیلكەی دەروونی دەربارەی تەندروستی دەروونی و خێزان. و نامیلكەیەك تایبەت بەهەڵمەتی شانزە رۆژەی بەرەنگاربوونەوەی توندوتیژی لەسەر بنەمای جێندەری.\n7 بەهێزكردن و پاراستنی كچان و ژنانی ئاوارە لەتوندوتیژی لەسەر بنەمای جێندەری. ماوەی پرۆژە: یەك ساڵ و شەش مانگ بەدوو قۆناغی جێبەجێكراوە:\nقۆناغی یەكەم: ساڵێك و پانزە رۆژ لە (15/8/2015 تا 31/8/ 2016).\nقۆناغی دووەم: (پێنج مانگ) لە (31/8/2015 تا 31/1/2017).\nشوێن: ناو شاری سلێمانی، هەرسێ كەمپی (ئاشتی و عەربەت لەعەربەت و قۆرەتوو لە كەلار). UNDP\nو حكومەتی یابانی. 1.بەرزكردنەوەی ئاستی هوشیاری یاسایی بۆ پەنابەران بەگشتی و كچان و ژنان بەتایبەتی دەربارەی هەندێك لە یاسا كارپێكراوەكانی هەرێمی كوردستان كەبەسەر ئەواندا جێبەجێدەبێت.\n2. بەرزكردنەوەی ئاستی هۆشیاری دەروونی و كومەڵایەتی بۆ ڕزگاربووانی توندوتیژی لەسەر بنەمای جێندەری.\n3.بەتواناكردنی كارمەندانی بەرێوەبەرێتی بەرەنگاربونەوەی توندوتیژی دژ بەژنان لەسەر چۆنیەتی مامەڵەكردن لەگەڵ ڕزگاربووانی توندوتیژی.\n4. ئاشتكردنەوەی خێزان لەڕێگەی ناوەندگیریی كۆمەڵایەتیی و دەروونییەوە.\nDCVAW 1. كردنەوەی خولی ڕاهێنان بۆ كارمەندانی نێۆ پڕۆژەكە.\n2. دامەزراندنی دوو ئۆفیسی پڕۆژە لە كەمپی ئاوارەكان.\n3. ئەنجامدانی خولی هۆشیاری یاسایی و دەروونی بۆ ئاوارەكان.\n4. خزمەتگوزاری یاسایی (ڕاوێژی یاسایی و نوێنەرایەتی یاسایی).\n5. خزمەتگوزاری دەروونی (ڕاوێژی دەروونی و چارەسەری دەروونی).\n6. كردنەوەی كلینكی ڕاوێژكاری یاسایی لەناو دادگای سلێمانی.\n7. خولی هۆشیاری یاسایی دەربارەی یاسایی بەرەنگاربونەوەی توندوتیژی خێزانی و تەمەنی یاسایی بۆ هاوسەرگیری و هاوسەرگیری لەدەرەوەی دادگا و فرەژنی وخراپ بەكارهێنانی ئامێرەكانی پەیوەندیكردن.\n8. ئەنجامدانی خولی هۆشیاری دەروونی دەربارەی تەنگەژەی دەروونی و ئاوارەبوون و كاریگەریەكانی و توندوتیژی و ئاكامەكانی لەسەر خودی تاك و چارەسەركردنی كیشە خێزانیەكان بەشیوەی ئاشتی و نمایشكردنی فیلمێكی ئەنیمەیشن بەناونیشانی (پیاوێكی توڕە).\n8 بەهێزكردن و پاراستنی كچان و ژنانی پەنابەر لەتوندوتیژی لەسەر بنەمای جێندەری. ماوەی پرۆژە: دوو ساڵ و دوو مانگ بەدوو قۆناغ جێبەجێكرا.\nقۆناغی یەكەم: (حەوت مانگ) لە (30/10/ 2013 تا 30/5/ 2014).\nقۆناغی دووەم: (حەڤدە مانگ) لە\n(31/8/2015 تا 31/1/2017).\nشوێن: ناو شاری سلێمانی، كەمپی عەربەتی پەنابەران لە باریكە. UNDP\nو حكومەتی یابانی. 1. بەرزكردنەوەی ئاستی هۆشیاری یاسایی بۆ پەنابەران بەگشتی و كچان و ژنان بەتایبەتی دەربارەی هەندێك لەیاسا كارپێكراوەكانی هەرێمی كوردستان كە بەسەر ئەواندا جێبەجێدەبێت.\n2. بەرزكردنەوەی ئاستی هۆشیاری دەروونی و كومەڵایەتیی بۆ ڕزگاربووانی توندوتیژی لەسەر بنەمای جێندەری.\n3. بەرزكردنەوەی توانای كارمەندانی بەرێوەبەرێتی بەرەنگاربووانەوەی توندوتیژی دژ بەژنان لەسەرچۆنێتی مامەڵەكردن لەگەڵ ڕزگاربووانی توندوتیژی.\n4. ئاشتكردنەوەی خێزان لەڕێگەی ناوەندگیریی كۆمەڵایەتی و دەروونییەوە. DHRD\nDCVAW 1. خزمەتگوزاری كۆمەڵایەتی لە (ناوبژیوانیكردن و دووبارە پێكهێنانەوەی خێزان كەگونجاوبێت بۆ ئەو ژن و كچانەی كە بەدەست توندوتیژی لەسەر بنەمای ڕەگەزییەوە ناڵاندویانە) خۆی دەبینێتەوە.\n2. خزمەتگوزاری یاسایی لە (نوێنەرایەتی یاسایی كەیسەكان لەبەردەم دادگا، جێبەجێكردنی بڕیارەكانی دادگا لەبەڕێوەبەرێتی جێبەجێكردن، سەرجەم كارە یاساییەكانی تر كەپێویستی كەیسەكە بوون بۆ چارەسەركردنی كێشەكەی لەرووی یاساییەوە، پێدانی ڕاوێژی یاسایی بەكەیسەكان و ئەندامانی خێزانەكانیان) خۆی دەبینیەوە.\n3. خزمەتگوزاری دەروونی لەپێشكەشكردنی ڕۆشنبیری دەروونی بۆ كەیسەكان و ئەندامانی خێزانی كەیسەكان لە كاتی پێویستدا، هەواڵەكردنی كەیسەكە بۆ “سەنتەری راوێژی خێزانی” و پزیشكی دەروونی بەمەبەستی وەرگرتنی چارەسەری دەروونیی.\n4. ئەنجامدانی خولی هۆشیاری یاسایی دەربارەی (یاسای بەرەنگاربونەوەی توندوتیژی خێزانی و تەمەنی یاسایی بۆ هاوسەرگیری و هاوسەرگیری لەدەرەوەی دادگاو فرەژنی و خراپ بەكارهێنانی ئامێرەكانی پەیوەندیكردن.\n5. ئەنجامدانی خولی هۆشیاری دەروونی دەربارەی تەنگەژەی دەروونی و پەنابەریی و كاریگەریەكانی و توندوتیژی و ئاكامەكانی لەسەر خودی تاك و چارەسەركردنی كێشە خێزانیەكان بەشێوەی ئاشتی. نمایشكردنی فیلمی ئەنیمەیشن بەناوی (پیاوێكی توڕە).\n6. چاپكردنی نامیلكەی یاسایی دەربارەی (یاسایی بەرەنگاربونەوەی توندوتیژی خێزانی لەهەرێمی كوردستان یاسایی ژمارە (8) ساڵی 2011).\n7. بەچاپ گەیاندنی ڕۆژمێرێكی تایبەت بەساڵی 2016، كەرێنمایی یاسایی و دەروونی لەخۆگرتبوو، بڕگە یاساییەكان تایبەتبوون بەیاسای بەرەنگاربونەوەی توندوتیژی خێزانی و ماف و ئەركی پەنابەری مرۆیی، هەروەها بڕگە دەروونیەكان تایبەتبوون بە ڕێنوێنیكردنی پەنابەران بۆ چۆنێتی چارەسەركردنی كێشە خێزانیەكان و دوركەوتنەوە لەبەكارهێنانی توندوتیژی.\n9 هۆشیاری خوپارێزی و پاراستنی كچان و ژنانی پەنابەر دەربارەی توندوتیژی لەسەر بنەمای جێندەری و سێكسی. ماوەی پرۆژە: یانزە مانگ لە\n(1/6/2016 تا 31/10/2016).\nشوێن: شاری سلێمانی، قەزای سیدصاق. UNHCR 1. بەتواناكردنی لیژنەی مافی ژنانی پەنابەر سەر بەئەنجومەنی پەنابەرانی سووریی لەپارێزگای سلێمانی بەمەبەستی پێدانی زانیاری و بەتواناكردنیان لەسەر بابەتە تایبەتەكان بەتوندوتیژی جێندەری و لەپیناو بەرزكردنەوەی ئاستی هۆشیاری و خۆپارێزی لە روبەروبونەوەی بە توندوتیژی جێندەری.\n2. بەرزكردنەوەی ئاستی هۆشیاری یاسایی و دەروونی پەنابەران.\n3. میكانیزمی هەواڵەكردنی رزگاربووانی توندوتیژی لەسەر بنەمای جێندەری بۆ وەرگرتنی خزمەتگوزاریی یاسایی. DHRD 1. ئەنجامدانی خولی هۆشیاری یاسایی و دەروونی.\n2. خزمەتگوزاری یاسایی (پێدانی راوێژی یاسایی).\n3. خزمەتگوزاری دەروونی (ڕاوێژی دەروونی).\n4. ئەنجامدانی خولی ڕاهێنان تایبەت بە لیژنەكانی مافی ژنان لە نیۆ ئەنجومەنی پەنابەرانی سووریی.\n5. بڵاوكراوەكان: دوو جۆر نامیلكە بەچاپ گەیەنرا، نامیلكەی یاسایی دەربارەی یاسای بەرەنگاربونەوەی توندوتیژی خێزانی لەهەرێمی كوردستان و ئەرك و مافی پەنابەران، لەگەڵ نامیلكەی دەروونی دەربارەی تەندروستی دەروونی و خێزان.\n10 پاراستن و بەرزكردنەوەی هۆشیاری ژنانی قوربانی توندوتیژین لەسەر بنەمای كۆمەڵایەتی. ماوەی پرۆژە: 1یەك ساڵ و 11 رۆژ لە (20/8/2011 تا 31/8/2012).\nشوێن: پارێزگای سلێمانی. IRC 1. باشتركردنی پارێزگاریكردن لە ژنان لەرێگەی دابینكردنی خزمەتگوزاری یاسایی و كۆمەڵایەتی بۆیان.\n2. دابینكردنی خزمەتگوزاری یاسایی و دەرونی لەبنكەكانی دەستگیركردن و شێڵتەرەكان بەشێوەیەكی گونجاو و بەدەنگەوەچوونی پێداویستیەكانی رزگاربووانی توندوتیژی لەسەر بنەمای جێندەری. DHRD 1. دابینكردنی خزمەتگوزاری بەرێوەبردنی كەیس بۆ ڕزگاربووانی توندوتیژی جێندەری.\n2. خزمەتگوزاری كۆمەڵایەتی لە (ناوبژیوانیكردن و دووبارە پێكهێنانەوەی خێزان) كە گونجاوبێت بۆ ئەو ژن و كچانەی كەڕزگاربووی توندوتیژی بوون لەسەر بنەمای جێندەری.\n3. خزمەتگوزاری یاسایی لە (نوێنەرایەتی یاسایی كەیسەكان لەبەردەم دادگا و لایەنە پەیوەندیدارەكان، جێبەجێكردنی بڕیارەكانی دادگا لەبەرێوەبەرێتی جێبەجێكردن، پێدانی ڕاوێژی یاسایی بەكەیسەكان و ئەندامانی خێزانەكانیان ” لەكاتی پێویستدا” بەمەبەستی مسۆگەركردنی پشتگیری ئەندامانی خێزانەكان بۆ ڕزگاربووانی توندوتیژی لەسەر بنەمای جێندەری).\n4. خزمەتگوزاری دەروونی لە (پێشكەشكردنی رۆشنبیری دەروونی بۆ ڕزگاربووانی توندوتیژی لەسەر بنەمای جێندەری و ئەندامانی خێزان و هەواڵەكردنی ڕزگاربووان بۆ “سەنتەری راوێژی خێزانی” و پزیشكی دەروونی بەمەبەستی وەرگرتنی چارەسەری دەروونی).\n5. ئەنجامدانی (12) خوولی هۆشیاری یاسایی Legal session) ) بۆ ژنانی داڵدەدراوانی ناو شێڵتەرەكان و ژنە ڕاگیراوەكان لەبەشی ژنانی بەرێوەبەرێتی پۆلیسی گرتن و گواستنەوە لە سلێمانی.\n6. ئەنجامدانی (10) خولی هۆشیاری كۆمەڵایەتی دەروونیpsychosocial session بۆ ژنەكانی ناو هەریەك لە شێڵتەری بەرێوەبەرێتی بەدواداچوونی توندوتیژی دژی ژنان لە سلێمانی و شێڵتەری داڵدەدانی ژنانی هەڕەشەلێكراو لە سلێمانی، لە رێگەی پرۆگرامی (ژنی كورد دەدوێ).\n11 پرۆگرامی ڕێگرتن لەتوندوتیژی لەسەر بنەمای رەگەزی. ماوەی پرۆژە: دوو ساڵ و هەشت مانگ و پانزە رۆژ. لە(1/10/2008 تا 15/6/2011).\nشوێن: شاری سلێمانی، ڕانیە، قەڵادزێ، كفری، كەلار، دەربەندیخان و هەڵەبجەی شەهید. HAI 1. بەهێزكردنی پاراستنی كچان و ژنان لە توندوتیژی لەسەر بنەمای جێندەری.\n2. بەرزكردنەوەی ئاستی هۆشیاری یاسایی و دەروونی بۆ ڕزگاربووانی توندوتیژی لەسەر بنەمای جێندەری.\n3. هێنانەدی ئاشتەوایی و ناوەندگیری كۆمەڵایەتی لەسەر ئاستی خێزان. DHRD 1. خزمەتگوزاری كۆمەڵایەتی لە (ناوبژیوانیكردن و دووبارە پێكهێنانەوەی خێزان كە گونجاوبێت بۆ ئەو ژن و كچانەی كەبەدەست توندوتیژی لەسەر بنەمای جێندەری ناڵاندویانە) خۆی دەبینیەوە.\n2. خزمەتگوزاری یاسایی لە (نوێنەرایەتی یاسایی كەیسەكان لەبەردەم دادگا، جێبەجێكردنی بڕیارەكانی دادگا لە بەرێوەبەرێتی جێبەجێكردن، پێدانی ڕاوێژی یاسایی بەكەیسەكان و ئەندامانی خێزانەكانیان، سەرجەم كارە یاساییەكانی تر كەپێویستی كەیسەكە بوون بۆ چارەسەركردنی كێشەكەی لەرووی یاساییەوە).\n3. خزمەتگوزاری پزیشكی لە (هەواڵەكردنی ڕزگاربووانی توندوتیژی جێندەری بۆ سەنتەری چارەسەری زەبری دەروونی بەمەبەستی وەرگرتنی چارەسەری دەروونی، دابینكردنی دەرمان بۆیان، هەروەها سەردانیكردنی پزیشك بەشێوەی 4 رۆژ لەهەفتەیەكدا بۆ بەشی ژنان لەبەرێوەبەرێتی پۆلیسی گرتن و گواستنەوە لەسلێمانی و چاكسازی كۆمەڵایەتی گەوران) خۆی دەبینیەوە، لەهەندێ كاتدا سەردانكردنی بۆ شێڵتەرەكان.\ni. ناوی پڕۆژه ماوه و شوێنی جوگرافی پڕۆژه هاوكارى دارايى دابينكراو ئامانجی پڕۆژه لایه‌نی جێبه‌جێکاری پڕۆژه چالاکییه‌کانی پڕۆژه\n1. بەگژاچوونەوەی ئەشكەنجە. ماوەی پرۆژە: یەك ساڵ (لە 1/1/2020 تا 31/12/2020). UNVFVT 1. چەسپاندنی دادپەروەری بۆ كەیسەكان و پاراستنی مافەكانیان.\n2. کەمکردنەوەی ئەشکەنجە لەڕێگەی چاودێریکردن و رێوشوێنەکانی لێکۆڵینەوەو راگیراوان و سزادراوان.\n3. دروستكردنی ڕای گشتی لەسەر ئەوەی ئەشكەنجە كارێكی نایاساییە پێشێلكارییە بەمافی مرۆڤ.\n4. هاوكاریكردنی كەیسەكان لە چارەسەری كێشە دەروونیەكان كە بەهۆی ئەشكەنجەوە دووچاری بوون. DHRD 1. پێشكەشكردنی خزمەتگوزاری یاسایی لە رێگەی پێدانی ڕاوێژی یاسایی، نوێنەرایەتی كردن بۆ ئەو كەیسانەی سكاڵا دژی بكەرانی ئەشكەنجە تۆمار دەكەن.\n2. پێشكەشكردنی خزمەتگوزاری دەروونی بەقوربانیان و ڕزگاربووی ئەشكەنجە.\n2. بەرەنگاربوونەوەی ئەشكەنجەدان لەهەرێمی كوردستان-عیراق. ماوەی پرۆژە: دوانزە مانگ لە (1/1/2018 تا31/12/2018).\nشوێن: هەرێمی كوردستانی عێراق. OHCHR 1.چەسپاندنی دادپەروەری بۆ كەیسەكان و پاراستنی مافەكانیان.\n3.دروستكردنی ڕای گشتی لەسەرئەوەی ئەشكەنجە كارێكی نایاساییە پێشێلكارییە بەمافی مرۆڤ. DHRD پێشكەشكردنی خزمەتگوزاری یاسایی و دەروونی بەقوربانیان و ڕزگاربووی ئەشكەنجە.\n3. پاڵپشتی و فراوانكردن گەیشتن بە دادپەروە‌ری و باشتركردنی پاراستنی راگیراوان و ئەشكەنجەدراوان. ماوەی پرۆژە: چوار ساڵ\nبە دوو قۆناغ جێبەجێكراوە:\nقۆناغی یەكەم (27 مانگ) لە (1/2/2013 تا 30/4/2015).\nقۆناغی دووەم: (21 مانگ) لە (1/2/2016 تا 30/10/2017).\nشوێن: هەریمی كوردستان –عیراق. HAI 1. مامەڵەكردن بەشێوەیەكی شكۆمەندانە لەگەڵ هەموو مرۆڤێكدا لەكاتی دەستگیركردن و دادگایكردن و بەندكردندا بەبێ جیاوازی ڕەگەز و ئاین و نەتەوە و تەمەن.\n2. پابەندبوونی زیاتر بەپرەنسیپەكانی ڕێكەوتنامەی بەرەنگاربوونەوەی ئەشكەنجە لەنەتەوە یەكگرتووەكان و پێوەرە ناودەوڵەتیەكانی تر بۆ مامەڵەكردن لەگەڵ ڕاگیراواندا، لەلایەن بەرپرسانی عێراق و هەرێمی كوردستانەوە.\n3. بەهێزتركردنی پاڵپشتی كۆمەڵی مەدەنی بۆ ڕزگاربووانی ئەشكەنجە و ئەو بەندكراو و ڕاگیراوانەی مافە یاساییەكانیان پێشێلكراوە. DHRD\nHAI 1. پێشكەشكردنی خزمەتگوزاری یاسایی و دەروونی بە قوربانیانی ڕزگاربووی ئەشكەنجە.\n2. ئەنجامدانی خولی هۆشیاری بۆ كارمەندانی پۆلیس و ئاسایش و چاكسازیەكان، بۆ بەرزكردنەوەی تواناكانیان بۆ بەرەنگاربوونەوەی ئەشكەنجەدان.\n4. بەرەنگاربوونەوەی ئەشكەنجە CAT. ماوەی پرۆژە: بیست مانگ لە\n(1/2/2016 تا 30/9/2017).\nشوێن: هەرێمی كوردستان. HAI 1. دروستكردن و پتەوكردنی ئەو بیروڕایانەی كەبەرپەرچی دانپێدانان (الإعتراف) و ئەو بەڵگانە دەكەنەوە كە لە ئەشكەنجەدانەوە هاتووە.\n2. دەربازنەبوونی ئەو تۆمەتبارانەی كە تاوانی ئەشكەنجەیان ئەنجامداوە لەسزادان.\n3. دروستكردنی ڕای گشتی بۆ داكۆكیكردن لەجێبەجێكردنی پاپەندییەكانی عێراق بەرامبەر ڕێكەوتننامەی بەرەنگاربوونەوەی ئەشكەنجەدان. DHRD\nHAI 1. ئامادەكردنی ڕاپرسیەك لەلایەن كەسانی شارەزا لەسەر بارودۆخی گرتوخانە و شوێنی مانەوەی بەندكراو و ڕاگیراوان، هەروەها بارودۆخی لێكۆڵینەوەو مامەڵەی یاسایی و پیادەكردنی ئەشكەنجە لەگەڵیان.\n2. دەستنیشانكردنی (65) قوربانی و ڕزگاربووی ئەشكەنجە لەلایەن دەزگاكانی لێكۆڵینەوەو لەگەڵ پێشكەشكردنی خزمەتگوزاری یاسایی.\n3. پێشكەشكردنی خزمەتگوزاری دەروونی بۆ (40) ڕزگاربووی ئەشكەنجە.\n4. ئەنجامدانی خولی ڕاهێنان بۆ (7) فەرمانبەری نەخۆشخانەی یەرموك بۆ دابینكردنی چاودێری پزیشكی و تەندروستی دەروونی بۆ قوربانیانی ئەشكەنجە.\n5. ئەنجامدانی خولی ڕاهێنان بۆ ماوەی دوو ڕۆژ لەبارەی پزیشكی دادوەری و هەڵسەنگاندنی تاوانكاری (جنائی) بۆ ئەشكەنجە بۆ (15) پزیشكی پسپۆر لەسەر ئاستی عێراق، لەگەڵ دابینكردنی پێشكەشكردنی ڕاوێژ بۆ پزیشكە دادوەرییەكان لەساڵی دووەمی پرۆژەكەدا.\n6. چاپكردن و بڵاوكردنەوەی بابەتی تایبەت لەسەر بەكارهێنانی مادە یاساییەكان بۆ بەڵگەكانی بوونی ئەشكەنجە و چۆنیەتی بەرەنگاربوونەوەی ئەشكەنجە بۆ پارێزەرانی داكۆكیكار.\n7. ئەنجامدانی سیمینارێك لەشاری سلێمانی تایبەت بە دۆسیە سەركەوتووەكان لەڕوبەڕوبونەوەی ئەشكەنجەدان، كەدەتوانرێت بەكاربهێنرێت بۆ گۆڕینی یاساكانی تایبەت بەدادگایكردن و پێداچوونەوە بەمەبەستی باشتركردنی بەكارهێنانی بابەتە یاساییەكان بۆ بەرژەوەندی ڕوبەڕوبونەوەی ئەشكەنجەدان.\n5. هۆشیاری سەبارەت بەمافەكانی تۆمەتبارو ڕێكەوتننامەكانی تایبەت بەڕێگرتن لە ئەشكەنجەدان‌و گلدانەوەی ناشەرعی. ماوەی پرۆژە: سێ مانگ لە\n(1/6/2009 تا 31/8/2009).\nشوێن: پارێزگای سلێمانی. UPP 1. ڕێگریكردن لەئەشكەنجە و گلدانەوەی ناشەرعی.\n2. بەرزكردنەوەی ئاستی توانای كارمەندانی پۆلیس و ئاسایش لەسەر چۆنیەتی مامەڵەكردن لەگەڵ ڕاگیراوان و زیندانیاندا. DHRD 1. ئەنجامدانی سێ ۆركشۆپ بۆ (30) ئەفسەری پلەبەرز و باڵاكانی دەزگاكانی پۆلیس‌و ئاسایش لەسەر بابەتەكانی (مافەكانی تۆمەتبار لە دەستور و یاساكانی عیراقدا، گلدانەوەی پێش دادگایی، ڕوبەروبونەوەی ئەشكەنجەدان).\n2. بۆ هەر بابەتێك لەو بابەتانە نامیلكەیەك ئامادەكرا بەتیراژی (500) دانە،و دابەشكرا بەسەر بەشداربووان و ژمارەیەكی تر لە كارمەندانی پۆلیس و ئاسایش.\nمافی تۆمەتبار و سزادراوان\nناوی پڕۆژه ماوه و شوێنی جوگرافی پڕۆژه هاوكارى دارايى دابينكراو ئامانجی مڕۆژه لایه‌نی جێبه‌جێکاری پڕۆژه چالاکییه‌کانی پڕۆژه\n1. باشتركردنی ڕەوشی مافی مرۆڤ بۆ بەندكراوان و ڕاگیراوان. ماوەی پرۆژە: دوو ساڵ و دوو مانگ، بەچوار قۆناغ جێبەجێكراوە:\nقۆناغی یەكەم: (54 رۆژ) لە (21/10/2016 تا15/12/2016).\nقۆناغی دووەم: (12 مانگ) لە (1/1/2017 تا 1/1/2018).\nقۆناغی سێهەم: (12 مانگ) لە (1/1/2018 تا 31/12/2018).\nقۆناغی چوارەم: (12 مانگ) لە (1/1/2019تا 31/12/2019).\nشوێن: شاری سلێمانی. NPA پاراستن و باشتركردنی مافەكانی بەندكراوان و ڕاگیراوان لەبنكەكانی گرتن و گواستنەوە و چاكسازییەكاندا. DHRD\nJNP 1.سەردانیكردنی پێنج شوێن لەشاری سلێمانی و پڕكردنەوەی فۆرمی تایبەت بەشوینی مانەوەی بەندكراوان وەك: چاكسازیەكانی گەوران و نەوجەوانان و ژنان و گرتن و گواستنەوە و نەهێشتنی تاوان.\n2.كردنەوەی خولێكی ڕاهێنانی دوو ڕۆژی بۆ (25) كارمەندی چاكسازی گەوران لەسەر كاریگەری چاكسازیەكان لەپرۆسەی چاكسازی و بنەما نمونەیەكانی مامەڵەكردن لەگەڵ بەندكراوان و كاریگەری زەبری دەروونی و تەنگەژەی دەروونی پاش ئەشكەنجەو بەرەنگاربوونەوەی ئەشكەنجەدان.\n3.وتنەوەی شەش وانە بەنزیكەی (250) بەندكراو لەچاكسازی گەوران و ژنان و نەوجەوانان.\n4.كردنەوەی خولێكی ڕاهینانی دوو رۆژە بۆ (20) كارمەندی بەرێوبەرایەتی پۆلیسی گرتن و گواستنەوەی سلێمانی لەسەر كاریگەری ئیدارە لەپرۆسەی چاكسازی و بنەما نمونەیەكانی مامەڵەكردن لەگەڵ بەندكراوان و كاریگەری تەنگەژەو زەبری دەروونی پاش ئەشكەنجەدان پاراستنی مافەكانی مرۆڤ و بەرنگاربوونەوەی ئەشكەنجەدان.\n5.كردنەوەی خولێكی ڕاهێنانی دوو ڕۆژە بۆ (24) ئەفسەرانی لێكۆڵینەوەی پۆلیس لەسەر مامەڵەی نمونەیی لەگەل بەندكراوان و كاریگەری تەنگەژەی دەروونی و زەبری دەروونی پاش ئەشكەنجەدان و بەرەنگاربونەوەی ئەشكەنجەدان.\n2. بەهێزكردنی رۆڵی لێكۆڵەرەوانی دادوەری بۆ پاراستنی مافەكانی مرۆڤ. ماوەی پرۆژە: شەش مانگ\nلە (15/6/2017 تا 15/12/2017).\nشوێن: شاری سلیمانی و هەولێر. OHCHR\n1. پێشخستنی هۆكارەكانی لێكۆڵینەوە لەگەڵ تۆمەتباران و هاوڵاتیان بەشێوەیەك كە لەگەڵ ستانداردە نێودەوڵەتیەكان و ڕێكەوتننامە نێودەوڵەتیەكانی بەو بوارە بگونجێت.\n2. كەمكردنەوەی ڕێژەی ئەشكەنجەدان لەدامەزراوەكانی لێكۆڵینەوە (دادگاكانی لێكۆڵینەوە) بنكەكانی پۆلیس و ئاسایش لەڕێی بەرزكردنەوەی ئاستی هۆشیاری یاسایی كارمەندانی ئەو دەزگایانە. DHRD 1. ئەنجامدانی (4) خولی سێ روژە كە لەهەر خولێكدا سێ ۆركشۆپ ئەنجامدرا بۆ (80) لیكۆلەرەوەی دادوەری، بابەتی ۆركشوبەكان بریتیی بوون لە:\n2. بنەماو یاسا نێودەوڵەتیەكانی لێكۆڵینەوەی دادپەروەری تاوانكاری لە خۆدەگریێت.\n3. مافی تۆمەتبارو بەرەنگاربوونەوەی ئەشكەنجە.\n4. زانستی پزیشكی دادوەری لەپێناو ئەنجامدانی دادگایی دادپەروەرانە.\n5. لەدوای كۆتایی هاتنی هەر خولێك چەند ڕاسپاردەیەك لە بەشداربووان كۆكرایەوە پاشان لەكۆتای پڕۆژەكەدا هەموو ڕاسپاردەكان ئاڕاستەی لایەنە پەیوەندیدارەكان كرا (ئەنجومەنی دادوەری و یاسادانان) بە مەبەستی جێبەجێكرنی ئەو ڕاسپاردانە لەپێناو پێشخستنی رێكارەكانی لێكۆڵینەوە.\n3. چاودێریكردنی گرتوخانە و بنكەكانی پۆلیس لەپارێزگای سلێمانی. ماوەی پرۆژە:7 مانگ، لە (1/6/2010 تا 31/12/2010). شوێن: پارێزگای سلێمانی، ڕانیە، كەلار، هەڵەبجە، چەمچەماڵ. Diakonia 1. كەمكردنەوەی حاڵەتی ئەشكەنجەدان لەناو بنكەكانی پۆلیس و گرتوخانەكان.\n2. باشتركردنی بارودۆخی ناو زیندانەكان لەڕووی مرۆییەوە.\n3. ئاشناكردنی ئەفسەرانی لێكۆڵینەوە و ئاسایش بەبنەماكانی مافی مرۆڤ و چۆنیەتی مامەڵەكردن لەگەڵ بەندكراوەكاندا و ئاشناكردنیان بە مافەكانی تۆمەتباران. DHRD 1. چاودێریكردنی بارودۆخی زیندانیان و ڕاگیراوانی ناو بنكەكانی پۆلیس و گرتوخانەكان لەڕێگەی ئەنجامدانی چاوپێكەوتن سەبارەت بەبارودۆخیان، كەئەم پرۆسەی چاودێریكردنەش لەلایەن تیمێكی ڕاهێنراوی شارەزاوە ئەنجامدراوە كە پێكهاتووە لە (شەش پارێزەر، پزیشكێك و توێژەرێكی كۆمەڵایەتی).\n2. ئەنجامدانی چەند ۆركشۆپێك بۆ ئەفسەرانی لێكۆڵینەوەی بنكەكانی پۆلیس و ئاسایش سەبارەت بە (مافەكانی تۆمەتباران، مافی مرۆڤ، بەندە یاساییەكانی دەستوری عێراقی سەبارەت بەمافەكانی تۆمەتبار).\n4. ڕاهێنانی ستافی چاكسازی كۆمەڵایەتی. ماوەی پرۆژە: شانزە مانگ و 9 رۆژ لە\n(22/4/2009 تا 31/8/2010).\nشوێن: شاری سلێمانی. UPP بەرزكردنەوەی ئاستی هۆشیاری و تواناكانی كارمەندانی چاكسازی لەسەر جێبەجێكردنی بنەما نمونەییەكانی مامەڵەكردن لەگەڵ بەندكراوان (بنەماکانی ماندێلا). DHRD 1. سازدانی (6) ۆركشۆپی (3) ڕۆژی بۆ كارمەندانی چاكسازی گەوران و نەوجەوانان، لەسەر بابەتەكانی تایبەت بەچۆنیەتی مامەڵەكردن لەگەڵ زیندانیان و سزادراوان.\n2. چاودێریكردنی مامەڵەی پاسەوانان و فەرمانبەرانی چاكسازی لەرێگەی سەردانكرنمان بۆ زیندانەكان و چاكسازیەكان.\n5. چاودێریكردنی گرتوخانەكان. ماوەی پرۆژە: نۆ مانگ لە\n(1/8/2009 تا 31/5/2010).\nشوێن: شاری سلێمانی. Diakonia 1. كەمكردنەوەی حاڵەتەكانی ئەشكەنجەدانی زیندانیەكان و باشتركردنی بارودۆخی مرۆیی ناو زیندان و بنكەكانی پۆلیس.\n2. ئاشناكردنی ئەفسەری پۆلیس و كارمەندانی پۆلیس و ئاسایش بە ڕێكەوتننامە نێودەوڵەتیەكانی تایبەت بەنەهێشتنی ئەشكەنجەدان و دەسگیركردنی نا یاسایی، و بەندەكانی تایبەت بەمافی زیندانیەكان لە دەستووری عێراقیدا ئاماژەی بۆ كراوە. DHRD 1. چاودێریكردنی بنكەكانی پۆلیس لەناو شاری سلێمانی، بەرێوبەرایەتی نەهێشتنی تاوان، بنكەی پۆلیسی نەوجەوانان، بنكەی دەستگیركردن و ڕاگواستنی ژنان و پیاوان و بنكەی دەسگیركردنی بەڕێوبەرایەتی ئاسایشی سلێمانی لەكانی گۆمە. لەلایەن تیمێكی پارێزەرانەوە كە شەش پارێزەر لەگەڵ پزیشكێك و شارەزایەكی كۆمەڵایەتی لە خۆدەگرێت.\n2. ئەنجامدانی ۆركشۆپ بۆ ئەفسەرانی پۆلیس و ئاسایش و هەروەها كارمەندانی پۆلیس و پاسەوانانی زیندانەكان.\nناوی پڕۆژه ماوه و شوێنی جوگرافی پڕۆژه هاوكارى دارايى دابينكراو ئامانجی پڕۆژه لایه‌نی جێبه‌جێکاری پڕۆژه چالاکییه‌کانی پڕۆژه\n1. پاراستنی داهاتوو: چاكسازی دادوەری نەوجەوانان لە عێراق – سلێمانی. ماوەی پرۆژە: بە 2 قۆناغ جێبەجێكراوە:\nقۆناغی یەكەم: نۆ مانگ و پانزە رۆژ لە (15/3/2017 تا 31/12/2017).\nقۆناغی دووەم: یانزە مانگ لە (1/1/2018 تا 30/4/2019).\nشوێن: پارێزگای سلێمانی. HAI بە پاڵپشتی دارایی كۆمسیۆنی ئەوروپا. 1. باشتركردنی ئەو خزمەتگوزارییە یاساییانەی لەلایەن دامودەزگا دادوەرییەكانەوە پێشكەشی نەوجەوانان دەكرێت و باشتركردنی بارودۆخ و ڕەوشی خانەكانی تێبینی و ئەو شوێنانەی نەوجەوان تێیدا دەستگیر دەكرێت بەشێوەیەك بەرژەوەندی باڵای منداڵ لەبەرچاو بگیرێت.\n2. پێشكەشكردنی یارمەتی یاسایی بەجۆرێك پێوەرە نێودەوڵەتیەكان تەواو ڕەنگ بداتەوە تێیاندا بۆ ئەو نەوجەوانانەی سەرپێچی یاسایان كردوە.\n3. پاڵپشتیكردنی توێژە لاوازەكان (الفئات الضعیفة) لەدەست ڕاگەیشتن بەدادپەروەرەی بەتایبەت منداڵان و مێردمنداڵان كەوا لە كێشمەكێشی یاساییدان. DHRD 1. ئەنجامدانی ڕاپرسیەك لەسەر بارودۆخی نەوجەوانان لەكاتی بەركەوتنیان لەگەڵ یاسادا كەئەویش خۆی لە پڕكردنەوەی فۆرمی وەرگرتنی زانیاری و پێشكەشكردنی خزمەتگوزاری یاسایی (راوێژ و نوێنەرایەتی و بەدواداچوونی یاسایی) بەنەوجەوانان و كەسوكاریان.\n2. بەهاوكاری ڕێكخراوی هارتلاند ئەلایەنس، ئەنجامدانی خولێكی هۆشیاری دوو رۆژی بۆ كارمەندان و پاسەوانانی چاكسازی نەوجەوانان.\n3. بەشداریكردن لەداڕشتنی برۆشۆری (مافی خۆت بزانە- KYR ) لەسەر مافەكانی نەوجەوان لەكاتی بەركەوتنیان لەگەڵ یاسا بەپێی یاسا بەركارەكانی عێراق و هەرێمی كوردستان و دابەشكردنی بەسەر نەوجەوانان و بنكەكانی پۆلیسی نەوجەوانان و چاكسازییەكان و خانەكانی تێبینی نەوجەوانان و قوتابخانەكاندا.\n4. بەشداریكردن لەداڕشتنی (رێنمایی ئاراستەكردن دەلیل ئیرشادی) بۆ پۆلیسی نەوجەوانان و دادگاكانی لێكۆڵینەوە بۆ كاركردن لەگەڵ نەوجەوانان بەپێی پێوەرە ناودەوڵەتی و یاسا ناوخۆییەكان.\n5. بەشداریكردن لەخولێكی TOT) ) لەسەر بابەتەكانی (یاسای نەوجەوانان، چۆنیەتی جێبەجێكردنی یاساكە لە دادگاكاندا، و چۆنیەتی كاركردنی پارێزەر لەكەیسی تایبەت بەنەوجەواندا) بەمەبەستی پێگەیاندنی ڕاهێنەر لە بواری (چۆنیەتی كاركردن بۆ كەیسی نەوجەوان).\n6. بەشداربوانی خولی TOT))، لە ماوەی (3) مانگدا، بۆ ماوەی (45) كاتژمێر ڕاهێنان بە (20) پارێزەری تر لە سلێمانی كرد لەسەر چۆنیەتی كاركردنیان لەگەڵ كەیسی نەوجەوانان لەكاتی دادگایكردن و بەرگریكردن لەنەوجەوانان بەشێوەیەك كە لەگەڵ پێوەرە نێودەوڵەتیەكان و یاسا ناوخۆیەكانی وڵاتدا بگونجێت.\n7. وتنەوەی دوو موحازەرەی دوو سەعاتی تایبەت بەیاسای نەوجەوانان بۆ خوێندكارەكانی قۆناغی چوار لەكۆلێژەكانی یاسا لەهەریەك لەزانكۆكانی سلێمانی و گەشەپێدان بەهاوكاری و هەماهەنگی كلینیكی یاسایی لەو زانكۆیانە.\nسەروەری یاساو سەربەخۆبوونی دەسەڵاتی دادوەری\nناوی پڕۆژه ماوه و شوێنی جوگرافی پڕۆژه هاوکاری و دارای دابینکراو ئامانجی پڕۆژه لایه‌نی جێبه‌جێکاری پڕۆژه چالاکییه‌کانی پڕۆژه\n1 پاڵپشتی دادگا. ماوەی پرۆژە: دە ساڵ و شەش مانگ\nلە (1/9/2007 تا 31/1/2018).\nشوێن: هەرێمی كوردستان و لە ساڵی یەكەمی پرۆژەكەدا لە پارێزگای كەركوكیش جێبەجێكراوە. NED 1. سەروەریی یاسا.\n2. سەربەخۆیی دەسەڵاتی دادوەری.\n3. پاراستنی مافەكانی مرۆڤ و مافی تۆمەتباران. DHRD 1. چاودێری ڕەوشی سەروەری یاسا و مافی مرۆڤ و تۆمەتباران لەناو دادگا و بنكەكانی پۆلیس و ئاسایش.\n2. بڵاو كردنەوەی (11) ڕاپۆرتی ساڵانە دەربارەی پێشێلكاریەكان.\n3. خستنەڕووی پێشنیار بۆ باشكردنی دۆخی یاسایی و سەربەخۆیی دەسەڵاتی دادوەری.\n4. ئەنجامدانی كۆنفرانس و ۆركشۆپ و سیمینار و توێژینەوە دەربارەی سەروەریی یاسا و سەربەخۆیی دەسەڵاتی دادوەری.\n5. چاپكردنی (6) كتێبی شرۆڤەكردنی مەتنی یاساكانی (سەلماندن، سزادانی عێراقی،جێبەجێكردن، باری كەسێتی، بنەما دادگەریە سزاییەكان، دادبینیە شارستانیەكان).\n2 چاودێری دادگاكان. ماوەی پرۆژە: چواردە مانگ لە\n(1/7/2007 تا 30/8/2008).\nشوێن: هەرێمی كوردستان (هەولێر، سلێمانی، دهۆك، كەركوك). NED\nKRG 1. سەربەخۆیی دەسەڵاتی دادوەری.\n2. چەسپاندنی سەروەری یاسا.\n3. پەرەپێدانی دیموكراسی. DHRD 1. بەستنی كۆنفرانسی سەربەخۆیی دەسەڵاتی دادوەری و بەهاوبەشی یەكێتی دادوەرانی هەرێمی كوردستان بەمەبەستی:\nأ. بەرجەستەكردنی پرەنسیپی جیاكردنەوەی دەسەڵاتی دادوەری وەك تاكە دەسەڵاتی یەكلاكردنەوەی كێشەی نێوان هاوڵاتیان و دەسەڵات.\nب. پابەندكردنی حوكمەت بە جێبەجێكردنی یاسا.\nج. كاراكردنی ڕۆڵی داواكاری گشتی لە پێناو پاراستنی ماف و ئازادیە گشتیەكان و سەروەری یاسا.\n2. ڕاهێنانی ژمارەیەك پارێزەر و لێكۆڵەری دادوەری بۆ پرۆسەی چاودێری دادگاكان.\n3. ئەنجام دانی (6) سیمینار بۆ دادوەران و ئەندامانی داواكاری گشتی لەسلێمانی.\n4. ئەنجامدانی ڕاپرسیەك لەناو پارێزەراندا سەبارەت بەئاستی كارو بارەكانی دادگاكانی سلێمانی.\n5. چاودێریكردنی هەمەلایەنەی هەموو دادگا و فەرمانگا دادیەكان.\n6. بڵاوكردنەوەی ڕاپۆرت و سیمینارو بابەتەكانی پڕۆژەكە لەچەند ڕۆژنامەیەكدا.\nئازادی ڕادەربڕین و رۆژنامەگەری\n1 سەنتەری بەرگری یاسایی بۆ ڕۆژنامەنوسان. ماوەی پرۆژە: دوانزە مانگ لە (مانگی 1/2012 تا 31/12/2013).\nشوێن: هەرێمی كوردستان. IMSی دانیماركی. پاراستنی ڕۆژنامەنوسان لەهێرش و پەلاماردان و وەرگرتنەوەی مافەكانیان لەڕێی دادگاوە. DHRD\nMETRO 1. دابینكردنی هێڵێكی گەرمی پەیوەندیكردن بۆ ڕۆژنامەنوسان.\n2. پێدانی ڕاوێژی یاسایی بە ڕۆژنامەنوسان.\n3. دابینكردنی پارێزەر بۆ كەیسی ڕۆژنامەنوسان لە دادگاكان بە خۆبەخشی.\nخولی هۆشیاری و ڕاهێنان\n1 هۆشیاری یاسایی بۆ خوێندنگا ئامادەییەكان. ماوەی پرۆژە: سێ مانگ و 22 رۆژ لە (8/1/2011 تا 30/4/2011).\nشوێن: پارێزگای سلێمانی. كۆمپانیای ئاسیاسێڵ. ئاشناكردنی خوێندكاران بەیاسای قەدەغەكردنی خراپ بەكارهێنانی ئامێرەكانی پەیوەندیكردن. DHRD 1. چاپكردنی پۆستەر و هەڵواسینی لە قوتابخانەكان.\n2. چاپكردنی بروشەرێك بە مەتنی یاساكە و بڵاوكردنەوەی بەناو خوێندكاراندا.\n3. ئەنجامدانی هەڵمەتی هۆشیاری سەبارەت بە یاسای ناوبراو لە رێگەی ئەنجامدانی خولی هۆشیاری یاساییەوە.\n2 ڕاهێنانی پارێزەران. ماوەی پرۆژە: یانزە مانگ بە سێ قۆناغ جێبەجێكراوە.\nقۆناغی یەكەم: حەوت مانگ لە\n(1/10/2008 تا 30/4/2009).\nشوێن: سلێمانی و رانیەو قەڵادزەو كەلار و دەربەندیخان و هەڵەبجە.\nقۆناغی دووەم: دوو مانگ\nلە (1/6/2010 تا 31/7/2010).\nقۆناغی سێهەم: دوو مانگ\nلە (1/2/2011 تا 31/3/2011). IRT بەرزكردنەوەی ئاستی پیشەی پارێزەرێتی. DHRD\nسەندیكای پارێزەرانی كوردستان. 1. ئەنجامدانی (14) ۆركشۆپ بۆ (230) پارێزەر لەسەر لایەنی پراكتیكی داوا بینین لە بابەتەكانی (هۆكانی چۆڵكردنی خانوبەرە، یاسای پارێزەرێتی و بنەماكانی پیشەی پارێزەرێتی، جێبەجێكردنی بڕیارو قەواڵە، المرشد العملی لتسجیل الشركات، یاسای بنەماكانی دادگایكردنی سزایی، محاظرات في قانون التسجیل العقاري، یاسای باری كەسێتی، پرەنسیپەكانی یاسای سەلماندن، ریگاكانی تانە لێدان لە داوای مەدەنی، حقوق المرأة في الاتفاقات الدولیة).\n2. ئامادەكردنی مانوێڵێك بۆ هەریەك لەم بابەتانەش بەتیراژی (250) دانەو دابەشكراوە بەسەر بەشداربوواندا بۆ ئەوەی لەكاتی پێوستدا سوودی لێوەربگرن.\n3. بۆ هەریەكێك لە بەشداربووان (5) سەرچاوەی یاسایی دابینكراوە كەگرنگ بێت بۆ پیشەی پارێزەرێتی.\n4. لەدوای ۆركشۆپەكان راهێنانی پراكتیكی بۆ گروپەكان لەناو دادگاكاندا سازكراوە و ئەم ڕاهێنانانەش لەلایەن پارێزەری شارەزاوە ئەنجامدراوە كەهەر یەكەیان زیاتر لە (6) ساڵ خزمەتی پارێزەری هەبووە.\n3 هۆشیاری مەدەنی بۆ گەنجان و پۆلیس لە دەربەندیخان. ماوەی پرۆژە: سێ مانگ لە\n(1/7/2007 تا 30/9/2007).\nشوێن: شارۆچكەی دەربەندیخان. NDI . 1هۆشیار كردنەوەی گەنجان لەسەر چۆنیەتی پیادەكردنی مافە مەدەنیەكانیان وەك خۆپیشاندان.\n.2هۆشیاركردنەوەی دامودەزگا پەیوەندیدارەكان وەك پۆلیس و ئاسایش بۆ مامەڵەكردن لەگەڵ هاووڵاتیانی مەدەنیدا بەشێوەیەكی مەدەنیانە دوور لەتوند‌وتیژی لەكاتی خۆپیشانداندا. DHRD 1. ئەنجامدانی (6) ۆركشۆپ بۆ گروپێكی (25)ی كەسی لەگەنجان.\n2. ئەنجامدانی (6) ۆركشۆپ بۆ گروپێكی (25) كەسی لە كارمەندانی ئاسایش و پۆلیس لەسەر بابەتەكانی (مافی مرۆڤ و یاسا و ئەدڤۆكەسی و داواكاری هاوڵاتیان بەشێوەی یاسایی هەروەها مامەڵەكردنی پۆلیس و ئاسایش لەگەڵ هاوڵاتیان بەشێوەیەكی یاسایی و دوور لە توندوتیژی و بەكارهێنانی هێز).\n3. سازكردنی دانیشتنێك لەگەڵ هەردوو گروپی گەنجان و ئاسایش و پۆلیس بۆ گفتوگۆكردن لەسەر ئەو خۆپیشاندانانەی كە لەساڵی 2006 لە دەربەندیخان كرا بۆ باشتر دابینكردنی خزمەتگوزاریەكان، دەستنیشانی خاڵە لاوازو بەهێزەكانی یەكتری لە كاتی خۆپیشاندانەكاندا.\n4. دیاریكردن و دروستكردنی گروپێكی (5) كەسی چالاك لەگەنجانی بەشداربوو لە ۆركشۆپەكاندا بۆ ئەنجامدانی ڕاپرسیەك سەبارەت بەڕای هاووڵاتیان لەسەر ئەو خزمەتگوزاریانەی كەئەنجامدراون لەناوچەكەدا و هەروەها ڕاو سەرنجیان سەبارەت بە ئیدارەی ناوچەكە بەگشتی و پۆلیس و ئاسایش بەتایبەتی، زانینی ئاستی بەدەنگەوەهاتنیان كاتێک هاووڵاتیان پێوستیان پێیان ئەبێت.\n5. لە كۆتاییدا، سازكردنی كۆنگرەیەكی رۆژنامەنوسی بەئامادەبوونی ژمارەیەك لەبەشداربووەكانی ناو ۆركشۆپەكان، و نوێنەری زۆربەی فەرمانگە و دەزگا حیزبی و حكومیەكان و ڕێكخراوەكانی كۆمەڵی مەدەنی و ئامادەبوونی نوێنەری رێكخراوی NDI) )و ژمارەیەك لەكەناڵەكانی ڕاگەیاندن و تیایدا دەرئەنجامی راپرسیەكە خرایە روو.\n4 هۆشیاری دەربارەی ئەنجومەنی نوێنەرانی عێراق. ماوەی پرۆژە: دوو مانگ لە\n(1/2/2006 تا 30/3/2006).\nشوێن: سلێمانی، دوكان، بنگرد، سورداش، پیرەمەگروون NDI بەرزكردنەوەی ئاستی زانیاری و هۆشیاری هاووڵاتیانی ئەم ناوچانە سەبارەت بە ئەنجومەنی نوێنەرانی عێراق و پێكهاتەی ئەنجومەن و ئەرك و كارەكانی. DHRD لەلایەن چەند پارێزەر و چالاكوانێكی كۆمەڵگای مەدەنیەوە لەشێوەی چەند سیمینارێك بەڕێوەچووە.\n5 دژایەتیكردنی گەندەڵی ئیداری. ماوەی پرۆژە: دوو مانگ لە\n(25/6/2005 تا 26/8/2005).\nشوێن: شاری سلێمانی. ICSP 1. بەرزكردنەوەی ئاستی هۆشیاری یاسایی كارمەندانی بەشی یاسای فەرمانگە جیاوازەكانی حكومەتی هەرێمی كوردستان.\n2. دەستنیشانكردنی هۆكارەكانی گەندەڵی لە دامودەزگا حكومیەكاندا.\n3. خستنەرووی چارەسەر بۆ كەمكردنەوەی دیاردەی گەندەڵی. DHRD\nCDO 1. ئەنجامدانی خولێكی ڕاهێنانی (5) هەفتەیی بۆ (25) كارمەندی یاسایی دامودەزگاكانی حكومەت، تیایدا چەند بابەتێكی گرنگ دەربارەی ئیدارە‌و یاسای كارگێڕی و ئەو تاوانانەی كەدژ بەوەزیفەی گشتی دەكرێت پێشكەشكرا.\n2. ئەنجامدانی كۆنفرانسێك كەتیایدا چەند توێژینەوەیەك لەسەر هۆكارەكانی گەندەڵی ئیداری و چۆنیەتی چارەسەركردنیان پێشكەشكرا، كۆنفرانسەكە چەندین یاساناس و كەسانی پسپۆڕی كارگێڕی و بەرپرسی ئیداری تیایدا بەشداریكرد، كۆتایی كۆنفرانسەكەش چەند ڕاسپاردە و پێشنیاری لێكەوتەوە‌و پاشان ئەو ڕاسپاردانە پێشكەش بەسەرۆكایەتی ئەنجومەنی وەزیران‌و سەرجەم دامودەزگاكانی حكومەت كرا.\n6 دژایەتیكردنی گەندەڵی. ماوەی پرۆژە: 56 رۆژ لە\n(26/6/2005 تا 22/8/2005).\nشوێن: شاری سلێمانی. ICSP 1. هۆشیاركردنەوەی ژمارەیەك یاساناس بەسیستمی ئیداری و هەروەها هۆشیاركرنەوەی بەرپرسە ئیدارییەكان لە مەترسی گەندەڵی.\n2. كەمكردنەوەی ڕۆتین و چارەسەركردنی هەڵئاوسانی ئیداری لە ڕێگەی بوژانەوەی كەرتی تایبەت.\n3. بەڕێكردنی كارەكانی هاوڵاتیان لەسەر بنەمای هاوڵاتیبوون.\n4. كەمكردنەوەی دەستێوەردانی حیزبی لە كار‌وباری ئیدارە. DHRD\nCDO 1. ئەنجامدانی ۆركشۆپ بۆ (25) كارمەندی یاسایی دامودەزگاكانی حكومەتی هەرێمی كوردستان لەسەر سیستمی كارگێری و ئەو تاوانانەی دژ بەوەزیفەی گشتی دەكرێت.\n2. سازدانی كۆنفرانسێك بەنوێنەرایەتی لایەنە پەیوەندیدارەكان لەسەر هۆكارەكانی گەندەڵی ئیداری و رێگەچارەسەرەكان.\n3. خستنەڕوی ڕاسپاردەكان و بەرزكردنەوەی بۆ حكومەتی هەرێمی كوردستان.\n7 خولی هۆشیاری یاسایی و مافی مرۆڤ بۆ كارمەندانی یاسایی دەزگای دادوەری. ماوەی پرۆژە: سێ مانگ لە\n(1/4/2005 تا 1/7/2005).\nشوێن: پارێزگای سلێمانی. NPA- UNDP بەرزكردنەوەی ئاستی توانای لێكۆڵەرەوە دادییەكان لەسەر بنەما ناودەوڵەتیەكانی مافی مرۆڤ. DHRD بەشداری پێكردنی (25) یاساناس لەچەند وانەیەكی تیۆری و پراكتیكی لەسەر بابەتەكانی تایبەت بەكاری لێكۆلینەوە و پاراستنی مافەكانی مرۆڤ، لەناو دادگای سلێمانی‌و بنكەكانی پۆلیس.\n8 راهێنان لەسەر داكۆكیكردن (Advocacy). ماوەی پرۆژە: سێ مانگ لە\n(1/12/2004 تا 1/3/2005).\nشوێن: خانەقین، كفری، كەلار، قەرەهەنجیر، شوان. DAI-OTI ڕاهێنانی هاوڵاتیان بەگشتی و ئەندامانی ڕێكخراوە پیشەیی‌و مەدەنیەكان بەتایبەتی لەسەر چۆنیەتی داكۆكیكردن لە مافەكان‌و میكانیزمەكانی فشار. DHRD لەهەر ناوچەیەك لەو ناوچانە (3) ۆركشۆپ لەسەر ئەم بابەتانە پێشكەشكرا:\nأ. فرەحیزبی و دەستاودەستكردنی ئاشتیانەی دەسەڵات لە سیستمی دیموكراسیدا.\nب. مافە سیاسیەكان.\nج. كۆمەڵە مەدەنیەكان‌و میكانیزمەكانی فشار.\n9 خولی هوشیاری یاسایی‌و مافی مرۆڤ بۆ فەرمانبەرە یاساییەكانی ناو دادگاكانی ئیدارەی سلێمانی. ماوەی پرۆژە: پێنج مانگ لە\n(1/7/2004 تا 1/11/2004).\nشوێن: دادگاكانی سەر بە ئیدارەی شاری سلێمانی. DIA-OTI بەرزكردنەوەی ئاست و توانای كارمەندانی ناو دادگاكانی سلێمانی لە بواری دیموكراسی، كۆمەڵگەی مەدەنی و تیرۆر. DHRD 1. بەشداری پێكردنی (30) فەرمانبەری یاسایی لەچەند خولێكی راهێنان لەسەر بابەتەكانی (مافی مرۆڤ و چۆنیەتی لێكۆلینەوەو دیموكراسی‌و كۆمەڵگای مەدەنی‌و تیرۆر).\n2. هەر بەشداربویەك توێژینەوەیەكی زانستی ئامادەكرد بەسەرپەرشتی مامۆستای وانەكان.\n3. لە كۆتایی پرۆژەكەشدا هەموو توێژینەوەكان لەلایەن لیژنەیەكی پسپۆرەوە هەڵسەنگێنرا.\n4. دوای تەواوبوونی پرۆژەكەش وەزارەتی داد/ ئیدارەی سلێمانی سەرجەم بەشداربوانی خولەكەی بە فەرمانێكی وەزاری وەك لێكۆڵەری دادی دامەزراند تاكو لەدادگاكانی لێكۆڵینەوەو بنكەكانی پۆلیسدا كاری لێكۆلینەوە ئەنجامبدەن.\n10 خولی هۆشیاری یاسایی و مافی مرۆڤ بۆ كارمەندانی یاسایی ناو دەزگاكانی دادوەری. ماوەی پرۆژە: سێ مانگ لە\n(1/4/2004 تا 1/7/2004).\nشوێن: شاری سلێمانی. UNDP بەرزكردنەوەی ئاستی هۆشیاری و یاسایی فەرمانبەرانی یاسایی دادگاكان و دامودەزگا دادیەكان لە سلێمانی. DHRD ئەنجامدانی (6) وانەی تیۆری و سێ وانەی پراكتیكی بۆ (34) فەرمانبەری یاسایی دادگاكان و دامودەزگا دادیەكان لە سلێمانی لەسەر بابەتەكانی (مافی مرۆڤ، بنەما دادگەریە سزاییەكان، یاسای سزادان گشتی، یاسای سزادان تایبەتی، پزیشكی دادوەری، دەرونناسی تاوانكاری).\n11 پێكەوەژیانی ئاشتیانە. ماوەی پرۆژە: شەش مانگ\n(1/11/2003 تا 31/4/2004).\nشوێن: هەورامان (بیارە، زەردەهاڵ، بەڵخە، سوسەكان، تەوێڵە). NPA پێكەوە ژیانی ئاشتیانە لەناوچەكەدا لە رێگەی نەهێشتنی هەستیاری فكری و ئاینی و سیاسی و چارەسەركردنی كێشەكانی نێوانیان بە رێگای دایالۆگ. DHRD-CDO 1. دروستكردنی گروپێكی (25) كەسی لەخەڵكی ناوچەكە.\n2. بەشداریپێكردنیان لە چەند خولێكی هۆشیاریدا لەسەر بابەتەكانی (سەروەری یاسا، مافی مرۆڤ، هەڵبژاردن، چارەسەركردنی كێشەكان بەبێ پێكدادان، نوێنەرایەتیكردن).\n3. ئەم گروپە دەستنیشانی ژمارەیەك كێشەی كۆمەڵایەتی و سیاسی‌و حزبیان كرد توانیان بە سەركەوتوویی لە ماوەی پرۆژەكەدا چارەسەری بكەن.\nچاودێری و چەسپاندنی مافی مرۆڤ\n1 پاراستنی ماف: زیادكردنی چاودێری و چەسپاندنی مافی مرۆڤ لەهەرێمی كوردستان. ماوەی پرۆژە: شەش مانگ لە (1/6/2019 تا 31/11/2019). HAI بە پاڵپشتی كونسوڵگەری شانشینی هۆلەندا لە عێراق. 1. پەرلەمانی هەرێمی كوردستان لەپرۆسەی یاساداناندا دڵنیابێت لەوەی كەیاساكان لەگەڵ رێكەوتننامە نێودەوڵەتیەكان یەكانگیر دەبێتەوە لەڕێگای ئەو زانیاریە دروست و گونجاوانەی كە لەڕێگەی دەزگا ناوخۆیەكانەوە دەستی دەكەوێت پەیوەست بەچاودێری مافی مرۆڤ.\n2. دەستەبەركردن و پشتیوانیكردنی هونەریی بۆ دەستەی سەربەخۆی مافی مرۆڤ و دەزگای داواكاری گشتی دەربارەی چۆنیەتی تۆماركردن و ئامادەكردنی ڕاپۆرت لەسەر پیشیلكاریەكان.\n3. پێكهینان و دامەزراندنی گروپێكی كاری هاوبەش بۆ چاودێریكردن وبەدواداچوون و داكۆكیكردن لەپێشیلكاریەكانی مافی مرۆڤ بەتایبەتی بەرەنگاربوونەوەی ئەشكەنجەدان و بازرگانی بەمرۆڤ و بێسەروشوینكردنی زۆرەملێی، كە ئەندامەكانی گروپەكە پێكدین لەنوێنەرانی (پەرلەمانی كوردستان و دەستەی سەربەخۆیی مافی مرۆڤ و داواكاری گشتی، DHRD، تۆری دادپەروەری بۆ بەندكراوان و وەزارەتی ناوخۆ و وەزارەتی كارو كاروباری كۆمەڵایەتی و بەرێوەبەرێتی گشتی ئاسایشی هەرێم و وەزارەتی تەندروستی. DHRD\nHAI 1. دامەزراندنی گروپی كاری هاوبەش بۆ بەرەنگاربوونەوەی پێشیلكاریەكان لەدژی مافەكانی مرۆڤ.\n2. ئەنجامدانی ڕاهینان بۆ كارمەندانی دەستەی سەربەخۆی مافی مرۆڤ بۆ چۆنیەتی بەكارهێنانی داتابەیسی زانیاریەكان بۆ تۆماركردنی پێشیلكاریەكان.\n3. پتەوكردنی هەماهەنگی نێوان دەستەی سەربەخۆی مافی مرۆڤ و سەرۆكایەتی داواكاری گشتی بۆ چۆنیەتی هەواڵەكردن و بەدواداچوونی پێشێلكاریەكان.\n2 سەنتەری بەرگری یاسایی لە تۆمەتباران. ماوەی پرۆژە: پانزە مانگ لە\nشوێن: سلێمانی. كۆمسیۆنی ئەوروپی\nUNDP بەرگریكردن لەو تۆمەتبارانەی ماوەیەكی زۆرە بە ڕاگیراوی (موقوف) ماونەتەوەو لە هەمان كاتدا توانای گرتنی پارێزەریان نییە. DHRD دابینكردنی پارێزەر بە خۆبەخشی لە قۆناغەكانی لێكۆڵینەوەو دادگایی كردنەوە تا دوا قۆناغەكانی داواكە بەمەبەستی بەرگریكردن لەو تۆمەتبارانەی ماوەیەكی زۆرە بە ڕاگیراوی (موقوف) ماونەتەوەو لە هەمان كاتدا توانای گرتنی پارێزەریان نیە.\n3 بەپرۆگرامكردنی مافی مرۆڤ. ماوەی پرۆژە: یەك ساڵ و شەش مانگ لە\n(10/1/2004 تا 10/7/2005).\nشوێن: پارێزگای سلێمانی. NPA بەپرۆگرامكردنی مافی مرۆڤ وەك وانەیەك لە خوێندنگەكان. DHRD 1. دانانی پرۆگرامی خوێندنی تایبەت بەمافی مرۆڤ لە قوتابخانەكاندا.\n2. ڕاهێنانی مامۆستایان بۆ وتنەوەی وانەی مافی مرۆڤ.\n3. چاودێریكردنی ڕەوشی خوێندنی مافی مرۆڤ لە خوێندنگاكاندا.\n4 كۆكردنەوەو پۆلێنكردنی ئەو بەڵگانەی سەرانی بەعسی پێ ئیدانە بكرێت. ماوەی پرۆژە: دوو مانگ لە (7/8/2004 تا 7/10/2004).\nشوێن: شاری سلێمانی. وەزارەتی مافی مرۆڤ – ئیدارەی سلێمانی. 1. كۆكردنەوەو پۆلێنكردنی ئەو بەڵگانەی كە لە دوای رووخانی رژێمی بەعس بەجێمابوون.\n2. پۆلێنكردن و جیاكردنەوەی بەڵگەكان بە پێی جۆری تاوانەكانی وەك ئەنفال‌و كیمیاباران‌و لە سێدارەدان‌و تەرحیل‌و تەعریب.\n3. پێشكەشكردنی بەڵگەكان بە دادگای تایبەت بە تاوانەكانی دژ بە مرۆڤایەتی. DHRD 1. DHRD گرێبەستێكی لەگەڵ وەزارەتی مافی مرۆڤ (ئیدارەی سلێمانی) گرێدا بەمەبەستی كۆكردنەوەو پۆلێنكردنی بەڵگەكان.\n2. لەڕێگەی (11) پارێزەر و یاساناسەوە، بەڵگەكان پۆلێنكران و جیاكرانەوە، دواتر بەدوو وێنە پاش ئەوەی كە فەهرەستی بۆكرا، تەسلیم بە وەزارەتی مافی مرۆڤ كرایەوە بەمەبەستی بەرزكردنەوەی بۆ دادگای تایبەت بە تاوانەكانی دژ بە مرۆڤایەتی.\nچەسپاندنی بنەماكانی دیموكراسی\n1 داواكاری مەدەنیانە لە لایەن گەنجانەوە -پەرچەكرداری مەدەنیانە لەلایەن دەسەڵاتەوە لەشاری هەڵەبجە. ماوەی پرۆژە: یەك ساڵ لە\n(1/7/2006 تا 30/6/2007).\nشوێن: شاری هەڵەبجە. NED 1. هاوكاریكردنی گروپە لۆكاڵیەكان بۆ چۆنیەتی خستنە ڕووی داواكارییەكانیان بەشێوەیەكی مەدەنیانە بەبێ بەكارهێنانی توندوتیژی.\n2. گفتوگۆكردن لەگەڵ ئەندامانی ئاسایش و پۆلیس بۆ چۆنیەتی مامەڵەكردنی مەدەنیانە لەگەڵ خۆپیشاندەراندا بەبێ بەكارهێنانی توندوتیژی. DHRD 1. هۆشیاركردنەوەی توێژی گەنجان و پۆلیس لەسەر پەرچەكرداری مەدەنیانە لەكاتی خۆپیشانداندا لەرێگەی ئەنجامدانی (14) ۆركشۆپ بۆ (40) بەشداربوو (20 هاوڵاتی، (10) كارمەندی ئاسایش، (10) كارمەندی پۆلیس).\n2. كۆكردنەوەی داتا لەسەر كێشەو پێداویستیەكانی شاری هەڵەبجە.\n3. ئەنجامدانی گفتوگۆی كراوە لەنێوان گروپی گەنجان و پۆلیس و ئاسایش.\n4. سازدانی كۆنفرانسێك كەنوێنەرایەتی حكومەتی هەرێم و دەسەڵاتی ناوچەیی و ئەندام پەرلەمان و نوێنەری رێكخراوەكانی كۆمەڵی مەدەنی و نوێنەری سەرجەم گروپەكانی هەڵەبجە، ئامادەی بوون.\n5. دیاریكردنی گروپێكی (5) كەسی لە گەنجانی هەڵەبجە بۆ بەدواداچوونی جێبەجێكردنی راسپاردەكانی لە كۆنفرانسەكە خرانەڕوو.\n2 گەڵاڵەكردنی ڕاسپاردە بۆ یاسای ڕێكخراوەكان. ماوەی پرۆژە: حەوت مانگ لە\n(1/5/2005 تا 31/11/2005).\nشوێن: هەولێر. ICSP ئامادەكردن و داڕشتنەوەی پرۆژە یاسایەك بۆ كاری ڕێكخراوە ناحكومیەكان لە هەرێمی كوردستان. DHRD 1. ئەنجامدانی چەند ۆركشۆپێك لەگەڵ نوێنەری (20) ڕێكخراوی مەدەنی لەسەر چەمك‌و باكگراوندی كۆمەڵی مەدەنی پێویستیی كۆمەڵگە بۆ ڕێكخراوە مەدەنییەكان.\n2. سازكردنی كۆنفرانسێك، تیایدا چەند لێكۆلینەوەیەك پێشكەشكرا لەپێناوی گەڵاڵەكردنی یاسایەكی مۆدێرن و یەكگرتوو بۆ ڕێكخراوەكانی هەرێمی كوردستان.\n3. سازكردنی كۆنفرانسێكی دیكە لە شاری هەولێر و لەسەر ئاستی سەرجەم ڕێكخراوەكانی هەرێمی كوردستان و پەسەندكردنی ڕاسپاردەكان لەلایەن سەرجەم رێكخراوەكانەوە و پێشكەش بە پەرلەمانی كوردستان كرا تاوەكو لە پەرلەمانی كوردستان یاسایەكی مۆدێرن و یەكگرتوو كە ئەو ڕاسپاردانە لەخۆ بگرێت دەربكات.\n3 دیالۆگی دەستوری. ماوەی پرۆژە: دوو مانگ لە\n(5/7/2005 تا 5/8/2005).\n(15/9/2005 تا 15/10/2005).\nشوێن: پارێزگای سلێمانی. NDI 1. وەرگرتنی بیروڕای هاوڵاتیان سەبارەت بە ڕەشنوسی دەستوری داهاتووی عێراق.\n2. هۆشیاركردنەوەی هاوڵاتیان بەبڕگەكانی ڕەشنوسی دەستوری عێراق تاكو لەڕۆژی دەنگدان، دەنگی لەسەر بدەن. DHRD ئەنجامدانی كۆبوونەوەی گشتی لەگەڵ پێكهاتە جیاجیاكانی كۆمەڵگە سەبارەت بە دەستوری عێراق.\n4 ڕاپرسی دەستوری. ماوەی پرۆژە: یەك مانگ لە\n(25/7/2005 تا 25/8/2005).\nشوێن: پارێزگای سلێمانی. NDI هاندانی خەڵك بۆ بەشداریكردن لە پرۆسەی دەنگدان لەسەر دەستوری عێراق. DHRD ئەنجامدانی ڕاپرسیەك لە سەر دەستووری عێراق، گروپی مەبەست بریتی بوون لە فەرمانبەرانی دامودەزگاكانی حكومەت.\n5 پرۆژەكانی هەڵبژاردن. ماوەی پرۆژە: 10 رۆژ\nچاودێریكردن لەتۆری چاو. لە 30/1/2005.\nشوێن: شاری سلێمانی، رانیە، باینجان، برایەتی، سەركەوتن. NDI چاودێریكردنی هەڵبژاردنە گشتیەكانی 30/1/2005. DHRD لەگەڵ 24 ڕێكخراوی دیكە. رێكخراوی DHRD بە (21) چاودێر ،چاودێری هەڵبژاردنەگشتیەكانی (30/1/2005) كردووە.\nچاودێریكردن لەتۆری رۆژ. لە 30/1/2005.\nشوێن: شاری سلێمانی. NDI چاودێریكردنی هەڵبژاردنە گشتیەكانی 30/1/2005. DHRD لەگەڵ 10 رێكخراوی دیكە. رێكخراوی DHRD بە (10) چاودێر ، چاودێری هەڵبژاردنەگشتیەكانی (30/1/2005) كردووە.\nهاندانی دەنگدەران. ماوەی پرۆژە: (10 رۆژ) لە\n(20/1/2005 تا 29/1/2005).\nشوێن: شارۆچكەی رانیە. NDI هاندانی هاوڵاتیان بۆ بەشداریكردن لە پرۆسەی هەڵبژاردنی گشتی 30/1/2005. DHRD تیمێكی DHRD لەشارۆچكەی ڕانیە هەستان بەدابەشكردنی نامیلكەی تایبەت بەهەڵبژاردن‌و هەروەها لە ڕێی بڵندگۆوە چەند پەیامێكیاندەدا بەگوێی هاوڵاتیاندا بۆ ئەوەی هانیانبدات بەشداری لە هەڵبژاردنەكاندا بكەن.\n6 دیالۆگی دیموكراسی. ماوەی پرۆژە: چوار مانگ\nشوێن: رانیە,عەربەت، وارماوا. RTI 1. پتەوكردنی بنەماكانی دیموكراسی لە ناو خەڵكدا.\n2. چۆنیەتی دروستكردنی پردی پەیوەندی لەنێوان حكومەت و هاوڵاتیان. DHRD\nرێكخراوێكی تر. ئەنجامدانی دیالۆگی دیموكراسی بۆ سەرجەم توێژەكانی كۆمەلگە لەسەر هەندێك بابەتی وەك دیموكراسی، دەستور، كۆمەڵگای مەدەنی، هەڵبژاردن.\nئەندام بوون و بەشداریكردن لە تۆر، كڵاستەر و كەمپینەكان\nتۆر و كڵاستەر\nژ. ناوی تۆر/ کڵاسته‌ر به‌رواری دروست بوونی تۆر یان ئه‌ندامبوون تێیدا هاوبه‌شه‌کان/\nئه‌ندامانی تۆر/ کڵاسته‌ر مه‌به‌ستی دروست بوونی تۆر/ کڵاسته‌ر چالاکییه‌کانی تۆر/ کڵاسته‌ر سنووری کارکردنی تۆر/ کڵاسته‌ر (له‌سه‌ر ئاستی پارێزگا/ هه‌رێم/ عێراق/ ناوده‌وڵه‌تی)\n1. لیژنەی هەماهەنگی دادوەری نەوجەوانان. مانگی 5-2017 بوون بە ئەندام. – نوێنەری دادگای نەوجەوانان (سەرۆكی لیژنەیە).\n– داواكاری گشتی (جێگری سەرۆكی لیژنەیە).\n– رێكخراوی منداڵپارێزی كوردستان (سكرتیری لیژنە).\n– بەڕێوەبەرایەتی گشتی چاودێری‌و گەشەپێدانی كۆمەڵایەتی سلێمانی.\nبەرێوەبەری چاودێری كۆمەڵایەتی سلێمانی.\n– دەستەی سەربەخۆی مافەكانی مرۆڤ.\n– بەرێوەبەرایەتی پۆلیسی نەهێشتنی تاوان.\n– بەرێوەبەری پۆلیسی نەوجەوانانی سلێمانی.\n– بەڕێوەبەرایەتی چاكسازی ژنان و منداڵان.\n– بەرێوەبەرایەتی پەروەردەی سلێمانی.\n– بەشی لێكۆڵینەوەی كەسی لەدادگای نەوجەوانان.\n– بەشی چاودێری ڕەفتار لەدادگای نەوجەوانانە.\n– بەرێوەبەری خانەی تێبینی لە چاكسازی ژنان و منداڵان.\nبەرێوەبەری بەشی سزادراوان لە چاكسازی ژنان ومنداڵان.\n– بەرێوەبەری بەشی چاودێری دواتر لە چاكسازی ژنان و منداڵان.\n– بەرێوەبەری قوتابخانەی نێرگز لە چاكسازی ژنان و منداڵان.\n– رێكخراوی یونیسێف.\n– ڕێكخراوی هارتلاند ئەلایەنسی ناودەوڵەتی.\nDHRD – پاراستنی مافەكانی منداڵ لەو كەیسانەشدا كە گرتووخانە وەك دوایین بژاردە بەكاردەهێنرێت.\n– دڵنیابوون لە بەرزكردنەوەی باشترین بەرژەوەندیەكانی منداڵ لەڕێكارەكانی دادوەری سزاییدا.\n– كاركردن بۆ پێشنیازكردنی یاسایەكی گشتگیر كە بنەماكانی چاكسازی Restorative Justice)) لەخۆ بگرێت.\n– دانانی ئامرازە كۆمەڵگەییەكان بۆ چارەسەركردنی كێشەكان و دووبارە شیاندنەوە.\n– سنورداركردنی دیاردەی لادانی نەوجەوانان بە هەماهەنگی لەگەڵ لایەنە پەیوەندیدارەكان بەئامانجی پاراستنی منداڵان و نەوجەوانان.\n– 1. بنیاتنانی میاكنیزمێك لەناوان ئەندامانی گروپەكەدا بەمەبەستی گۆڕینەوەی ئەو زانیاریانەی پەیوەستن بەم بابەتەوەو باس نەكراون.\n2. نوێكردنەوەو شیكردنەوەی ئەو زانیاریانەی پەیوەندیان بەدۆخی ئەو منداڵانەوە هەیە كە بەریككەوتنیان لەگەڵ یاسادا هەیە.\n3. چاودێریكردن و بەدواداچوون بۆ ڕاپەڕاندنی كارەكان لەڕێی ئەو زانیاریانەوە كەلەلایەن ئەندامەكانەوە خراوەتەڕوو.\n4. دەستنیشانكردنی ئەگەر و ئاستەنگەكان و هەوڵدان بۆ دۆزینەوەی ڕێگاچارەی گونجاو بۆیان.\n5. ئامادەكردنی ڕاسپاردە بۆ ئەنجومەنی چاودێری نەوجەوانان كەلەیاسای ژمارە (76)ی ساڵی (1983)دا هاتووە، هەروەها بۆ گرووپی كاری پاراستنی منداڵ.\n6. دڵنیاكردنەوە لەدەرچوونی تێبینیە ئاڕاستەكراوەكان لەلایەن دامەزراوە تەكنیكیەكانی حكومەت لەپارێزگاكاندا، و پێشكەشكردنی هاوكاری گونجاو.\n7. پاڵپشتی كردنی ئەو ڕاسپاردانەی گۆڕانكاری دروستدەكەن (جێگرەوەی بەندكردن) بەسوود وەرگرتن لەو زانیاریانەی لەكاتی جێبەجێكردنی پرۆژەكەدا بەدەستهاتووە.\n8. پێشنیاركردن بۆ هەمواركردنەوەی ئەو بنەما و بڕیارە ئیداریانەی لە وەزارەتەكاندا بونیان هەیە بەمەبەستی پڕكردنەوەی ئەو كەلێنانەی لەكاتی جێبەجێكردنی پرۆژەكەدا دەركەوتوون.\n9. بانگەشەكردن بۆ پێداچونەوە و دانانی سیاسەت و یاسای نوێ كە پەیوەندی بەدادوەری نەوجەونان و مافی منداڵەوە هەیە.\n10. هەماهەنگی كردن لەگەڵ ئەنجومەنی چاودێری نەوجەوانان بەمەبەستی پلان دانان و چاودێریكردنی بەرەوپێشچوونی جێگرەوەی بەندكردن لەهەرێمدا.\n11. هاندان بۆ دووبارەكردنەوەی نموونە سەركەوتووەكان لەناوچەكانی تر.\n12. هەماهەنگی كردن لەگەڵ سەرجەم لایەنە پەیوەندیدارەكان Stakeholders) ) بەپاڵپشتیكردن و ئاراستەكردن وڕاوێژكردن و سەرپەرشتیكردن. لیژنەی هەماهەنگی دادوەری نەوجەوانان.\n2. گروپی سیستەمی بەرێوەبردنی زانیاری توندوتیژی لەسەر بنەمای جێندەری GBVIMS. لە ساڵی (2016)ەوە تاكو ئێستا بەردەوامە. لە كۆمەڵێك ڕێكخراوی نێودەوڵەتی و ناوخۆیی و ئاژانسەكانی سەر بە نەتەوە یەگگرتوەكان، پێكدێت. ڕێكخستی شێوازی كۆكردنەوەی زانیاری توندوتیژی لەسەر بنەمای جێندەری لەسەر ئاستی عێراق و هەرێمی كوردستان. 2. كردنەوەی خوولی ڕاهێنان بۆ ئەندامانی گروپەكە دەربارەی گۆڕانگاریەكانی سیستەمی GBVIMS.\n1. ئامادەكردنی سیستەمی داتا بەیس بۆ داخڵكردنی زانیاریەكانی GBVIMS)).\n2. ئامادەكردنی ڕاپۆرتی مانگانەو ناردنی بۆ سەرپەرشتیارانی گروپەكە.\n3. شیكردنەوەی جۆرەكانی توندوتیژی لەسەر بنەمای جێندەری و هۆكارەكانی و شێوازی خۆپاریزی. لەسەر ئاستی عیراق.\n3. گروپی ژیان. لە ساڵی (2012) تاكو ئێستا بەردەوامە. پێكهاتوە لەكۆمەلێك كەسایەتی و ڕێكخراوی ناحكومی. داكۆكیكردن لەمافی ئەو ژنانەی كەبەبیانووی ناموسەوە تاوانی كوشتنیان بەرامبەر ئەنجامدەدرێت. ڕێكخستنی كەمپین لەكاتی پێویستی و پێشكشەكردنی لائحە سەبارەت بە دۆسیەی ئەو ژنانەی بەناوی شەرەفەوە كوژراون بەدواداچوونی دۆسیە یاساییەكان لەدادگاكانی هەرێمی كوردستان. لەسەر ئاستی هەرێمی كوردستان.\n4. گروپی داكۆكیكردن و تۆری نۆرینە یاساییەكان لە كوردستان. ساڵی (2015). لەلایەن ڕێكخراوی USAID, A2J سەرپەرشتی دەكراو لە كۆمەڵێك ڕێكخراوی ناحكومی و نێودەوڵەتی پێكهاتبوو. بەپلەی یەكەم كار لەسەر یاسای ژمارە (22) تایبەت بەو كەسانەی كەمئەندامیان هەیە. ڕێكخستنی ۆركشۆپ و كۆبونەوە بۆ ئەندامانی تۆرەكەو گفتوگۆكردن لەسەر بابەتی جیاواز و چی بكرێت بۆ كاراكردن و گۆڕینی هەندێك بڕگەی یاسایی ناو یاسای ماف و ئیمتیازاتی كەمئەندام و خاوەن پێداویستی تایبەت لە هەرێمی كوردستان- عێراق. لەسەر ئاستی عیراق.\n5. تۆری داكۆكیكردن لە مافی دەستگیركراوەكانی خۆپیشاندانی\n(16/3/2006) لە هەڵەبجە. لە(21/3/2006 تا 30/6/2007). KIE,LCDO,WADI DHRD. بەدواداچوونی كێشەی دەستگیركراوەكانی خۆپیشاندانەكانی شاری هەڵەبجە لە (16/3/2006). 1. سەردانكردنی دەستگیركراوەكان لەهەڵەبجە و سلێمانی و لایەنە پەیوەندیدارەكان بەمەبەستی بەدواداچوون و داكۆكیكردن لەمافی دەستگیركراوەكان.\n2. ئەنجامدانی دوو ڕاپرسی لەسەر دەستگیركراوەكان، یەكەمیان دەربارەی پاراستنی مافەكانیان لەلایەن دەزگا حكومییەكان، و دووەمیان لەناو خەڵكدا بۆ زانینی ئاستی خزمەتگوزاریە پێشكەشكراوەكان بەشارەكە‌و پێدویستیەكانیان و هۆكاری رودانی ڕوداوی (16/3/2004) و كاریگەری ئەو ڕوداوە لەسەر بارودۆخی ناوچەكە. هەردوو شاری سلێمانی و هەڵەبجە.\n6. فیدراسیۆنی ڕێكخراوەكانی كۆمەڵگەی مەدەنی. لە سەرەتای مانگی 8/2006. DHRD لەگەڵ (21) ڕێكخراوی دیكەی شاری سلێمانی. پشتگیری داخوازییەكانی هاوڵاتیان و پاراستنی مافەكانی مرۆڤ دروست بوو. 1. ڕێكخراوەكەمان ئەندامێكی چالاكی ناو فیدراسیۆن بووە و پاش ئەو زنجیرە خۆپیشاندانەی كەبەتایبەتی شاری سلێمانی گرتەوە، فیدراسیۆنی ڕێكخراوەكان چەندین چالاكی بەهەماهەنگی لەگەڵ ڕێكخراوەكانی تردا بەئەنجام گەیاندوون وەك: داكۆكیكردن لەو هاوڵاتیانەی كەدەسگیركران لەكاتی خۆپیشاندانەكاندا.\n2. بڵاوكردنەوەی ڕاپۆرت لەسەر كەمی سووتەمەنی و كارەبا.\n3. سەردانی سەرۆكی حكومەتی عێراق و پەرلەمانی كوردستان و چەندین بەرپرسی حكومی وحیزبی لە ناوچەكەدا.\n4. پێکهێنانی چەندین لیژنە لەناو فیدراسیۆندا، ڕێكخراوەكەمان بەرپرسی لیژنەی مافی مرۆڤە و ئەندامی دەستەی بەڕێوەبردنی فیدراسیۆنەكەیە. شاری سلێمانی.\n7. تۆری ماف. 4/5/2006 DHRD\nCDO پیشنیاركردنی یاسای نوێی ڕێكخراوەكان و كاركرن بۆ پێشكەشكردنی بۆ پەرلەمانی كوردستان. ئەنجامدانی كۆنفرانسێك و پێشكەشكردنی چەندین توێژینەوە بۆ دادوەران و مامۆستایانی زانكۆ و چەن كەسایەتیەكی یاسایی و ڕۆشنبیری بەمەبەستی پشتگیریان لەپرۆژەی ڕەشنوسی یاساكە. شاری سلێمانی.\n8. تۆڕی چاو. 30/1/2005 ,DHRD NDI و\n24 رێكخراوی ناحكومی\nلە ناوچەی سلێمانی. چاودێریكردنی هەڵبژاردنە گشتیەكانی (30/1/2005). DHRD لە ڕێگەی (21) چاودێرەوە لە (سلێمانی، ڕانیە، باینجان، برایەتی و سەركەوتن) كاری چاودێریكردنی ئەنجامدەدا. شاری سلێمانی.\n9. تۆڕی ڕۆژ. 30/1/2005 DHRD لەگەڵ\n10 رێكخراوی دیكە. چاودێریكردنی هەڵبژاردنە گشتیەكانی (30/1/2005). DHRD لە ڕێگەی (10) چاودێرەوە، كاری چاودێریكردنی ئەنجامدەدا. شاری سلێمانی.\n10. GBV Working Group Meeting- Sulaymaniyah GBVW\n11. Mental Health & Psychosocial Support (MHPSS) working group Meeting- MHPSS\n12. Education Sub-Cluster MoM. Directorate of Education, Sulaimaniyah\n13. Protection Working Group – Sulaymany, KRI, IRAQ- PWG\n14. Arbat Refugee Camp Management Meeting\n15. CCCM Cluster meeting minutes\n17. Ashtee IDP Camp Management Meting\n18. Arbat IDP Camp Management Meting\n19. Child protection Group\n20. GBVIMS –Erbil and Sulaymaniyah\nژ. ناوی که‌مپین به‌رواری دروست بوونی که‌مپین یان ئه‌ندامبوون تێیدا هاوبه‌شه‌کان/ ئه‌ندامانی که‌مپین مه‌به‌ستی درووست بوونی که‌مپین چالاکییه‌کانی که‌مپین سنووری کارکردنی که‌مپین (له‌سه‌ر ئاستی پارێزگا/ هه‌رێم/ عێراق/ ناوده‌وڵه‌تی)\n1. كەمپەینی دەوەستینەوە بەرامبەر بە سوكایەتیكردن بە ژنان. مانگی 2/2020. DHRD لەگەڵ 28 رێكخراوی ناوخۆیی و گروپ.\n31 كەسایەتی و چالاكوان. بەرەنگاربوونەوەی هەر سوكایەتیكردنێك كە بەرامبەر بە ژنان دەكرێت. 1- تۆماركردنی داوای یاسایی\n2- بەرێوەبردنی كەمپینی فشار بۆ سەر دەسەڵاتەكان\n3- بڵاوكردنەوەی بەیاننامەو راگەیاندن\n4- رێكخستن و ئەنجامدانی گردبوونەوە. هەرێمی كوردستان.\n2. دەستەی داكۆكیكردن لەدادپەروەری. 24-12-2017 DHRD لەگەڵ ڕێكخراوی كۆدەست و WOLA و ژمارەیەك پارێزەری خۆبەخش. داكۆكیكردن لە هەر پێشێلكاریەكی یاسای دەرهەق بەهاوڵاتیان و دەستگیركردن لەدەرەوەی یاسا. ئەنجامدانی هەڵمەتی داكۆكیكردن و دابینكردنی پارێزەری خۆبەخش بۆ قوربانیەكان. شاری سلیمانی.\n3. كەمپینی كۆمەككردنی زیانلێكەوتوانی بوومەلەرزەی كرمانشان و كەلار. 11/2017 DHRD لەگەڵ كۆمەڵێك ڕێكخراو و كەسایەتی شاری سلێمانی و كەلار. كۆكردنەوەی بەتانی و پێخەف. دوای كۆكردنەوەی بەتانییەكان، لەچوار لۆری گەورەدا ڕەوانەی شاری كرمانشان و كەلار كرا و بەسەر ئەو كەسانەی لێیان قەومابوو دابەشكرا، ئەم كەمپینە ماوەی دوو هەفتەی خایاند. شاری سلیمانی.\n4. كەمپینی هاوكاری ئاوارەكانی كەركوك. 16/10/2017 DHRD لەگەڵ كۆمەڵێك كەسایەتی و رێكخراو. كۆكردنەوەی كۆمەك بۆ ئاوارەكانی كەركوك. كۆكردنەوەی بڕێكی زۆر خۆراك و دابەشكردنی بەسەر ئاوارەكانی شاری كەركوكدا لەناوچەی چەمچەماڵ. شاری سلیمانی.\n5. كەمپینی پەرژینی ئاشتی. 19/2/2011 DHRD لەگەڵ فیدراسیۆنی رێكخراوەكانی كۆمەڵی مەدەنی. درووستكردنی پەرژینێكی ئاشتی لەنێوان هێزە چەكدارەكان و خۆپیشاندەران، لەپێناو نەهێشتنی بارگرژی و توندوتیژیی، كەلەخۆپیشاندانەكانی 17 شوبات ڕوویاندا. ڕێگریکردن لە توندوتیژی و پاراستنی گیانی هاوڵاتیان. شاری سلیمانی.\n6. بزووتنەوەی هەتاكەی. 2007 DHRD لەگەڵ فیدراسیۆنی ڕێكخراوەكانی كۆمەڵگەی مەدەنی و گروپ و كەسانی ڕۆشنبیر و ئەكادیمی و یاساییەوە دامەزراوە. بزووتنەوەیەكی چاكسازیخوازی ناتوندوتیژە و هەوڵدەدات بۆ هێنانەكایەی سیستمێكی دیموكراسی ڕاستەقینە لەهەرێمی كوردستاندا. چاودێریكردنی دامودەزگا حكومیەكان بۆ بەرەنگاربونەوەی گەندەڵی و بەفیڕۆدانی سامانی گشتی، و كاراكردنەوەی دامەزراوەی پەرلەمان. شاری سلیمانی.\n7. بۆردی راوێژكاری بۆ وازارەتی مافی مرۆف. سەرەتای مانگی 8/2006. – DHRD\n– نوێنەرانی وەزارەتی مافی مرۆڤی حكومەتی هەرێمی كوردستان.\n– ڕێكخراوی (یونامی) سەربە نەتەوەیەكگرتووەكان.\n-ژمارەیەك لە ڕێكخراوەكانی كۆمەڵگەی مەدەنی هەرێمی كوردستان. باشتركردنی ڕەوشی مافەكانی مرۆڤ و تیشك خستنەسەر بەندینخانەكانی كوردستان. – ئەنجامدانی كۆبوونەوە هەموو یەك مانگ جارێك/ دواتر كرا بە دوو مانگ جارێك لە ناو وەزارەتی مافی مرۆڤ لە هەولێر،بەمەبەستی گفتوگۆو پێشنیاركردن لەسەر رەوشی مافی مرۆڤ لە هەرێمی كوردستان.\n– نووسین و بەرزكردنەوەی راپۆرت لەسەر دۆسیەی پێشێلكاری لەدژی مافەكانی مرۆڤ لە هەرێمی كوردستان، رێكخراوی DHRD تا ئێستا چوار راپۆرتی ئامادەكردووە و داویەتی بە وەزارەتی مافی مرۆڤ. هەرێمی كوردستان.\n8. گروپی ڕێكخراوەكان بۆ چاودێری سووتەمەنی. 2006 DHRD و كۆمەڵێك رێكخراو كەسایەتی. چاودێریكردنی رەوشی دابەشكردنی سووتەمەنی بەسەر هاوڵاتیاندا. چاودێری سوتەمەنی، و لەگەڵ چەند ڕێكخراوێكی تردا ڕاپۆرتێكمان لەسەر ناعەدالەتی دابەشكردنی سوتەمەنی لە شاری سلێمانی لەڕۆژنامەی هاوڵاتی بڵاوكردەوە. شاری سلیمانی.\n9. كەمبینی داكۆكیكردن لە DOPS)). 10/8/2005 نۆزدە ڕێكخراوی شاری سلێمانی و DHRD) ) وەك سەرۆكی بۆردەكە هەڵبژێردرا. داكۆكیكردن لەبەڕێوەبەرایەتی ڕێنمای دەروونی و كۆمەڵایەتی DOPS) ) سەر بە وەزارەتی پەروەردە. دروستكردنی فشار لەرێگەی ئەنجامدانی كۆبونەوە لەگەڵ وەزارەتی پەروەردە و دانەخستنی ئەو بەشە. شاری سلیمانی.\n10. كەمبینی بەدواداچوون بۆ ئەو كچ و ژنە ئەنفالكراوانەی كە لەلایەن رژیمی بەعسی عیراق فرۆشرابوون بە یانەی شەوانەی میسری. 3/2004 (DHRD) و كۆمەلێك رێكخراوی دیكەی شاری سلێمانی. داكۆكیكردن لەو ژنانەی كە ئیستخباراتی ڕژێمی بەعس لەكاتی خۆیدا رەوانەی مەلهاكانی میسری كردبوون. سەدانیكردن و پێدانی یاداشتێك بۆ ئەنجومەنی پاریزگای كركوك. شاری كركوك.\n11. گروپی فشار. حوزەیرانی 2003. DHRD و چەند رێكخراوێكی تر -بەرزكردنەوەی چەند یاداشتێك بۆ ئەنجومەنی نیشتمانی كوردستان بە مەبەستی دانانی یاسایەك و دادگایەك لە كوردستاندا تایبەت بە تاوانبارانی ڕژێمی بەعس.\n– -كۆكردنەوی ڕای گشتی بە ئاڕاستەی دادگاییكردنی سەدام حسین و سەرانی بەعس. سازدانی ۆركشۆپێكی سێ رۆژی تایبەت بە دادگاییكردنی تاوانبارانی رژێمی بەعس، تیایدا چەند بابەتێك لەسەر تاوانە نێودەوڵەتیەكان پێشكەشكرا، چەندین پارلەمانتار و ڕوناكبیر و یاساناس و ڕێكخراوی مافی مرۆڤ بەشداریان تێداكرد. شاری سلێمانی.\nچالاكی جۆراوجۆری رێكخراو\nبە هاوكاری رێكخراوی ICSP\n2- بە هاوكاری رێكخراوی ICSP\nأ – لەبەرواری (23-24/9/2006) لەهۆڵی (كتێبخانەی گشتی سلێمانی) بەئامادەبوونی سەرۆكی دادگای سلێمانی و ژمارەیەك دادوەر و پاێزەر و كارمەندانی یاسایی چەندین كەناڵی ڕاگەیاندنی ناوخۆ دوو سیمینار سەبارەت پرەنسیپەكانی دەزگای دادوەری سازكرا.\nب- لەبەرواری (10/6/2006) ۆركشۆپێك بەناونیشانی (ڕاهێنانی كارمەندانی پۆلیس لەسەر بنەماكانی مافی مرۆڤ) بۆ كارمەندانی پۆلیس و ئاسایش سازدرا.\nج- لە رۆژی (13/11/2006) ڕێكخراوەكەمان ۆركشۆپێكی بەرێوەبرد دەربارەی (پێگەی ڕێكخراوەكانی كۆمەڵی مەدەنی لەدەستوری هەرێمدا) كەتیایدا زۆربەی ڕێكخراوە مەدەنییەكانی شاری سلێمانی ئامادەی بوون.\n2- لەبەرواری (17/5/2007) ۆركشۆپێك سازدرا بۆ پارێزەرانی سلێمانی سەبارەت بەدەستنیشانكردنی كەموكورتیەكانی یاسای پارێزەرێتی، كە 20 پارێزەر تیایدا بەشدارییان كرد و، توانرا زۆربەی كەموكورتییەكانی یاسای ناوبراو دەستنیشان بكرێت و پاشانیش ژمارەیەك ڕاسپاردەی لێكەوتەوە بۆ كۆنگرەی پارێزەران.\n3- لەبەرواری (20/5/2007) ڕاپرسییەك لەناو پارێزەرانی ژووری سلێمانی كرا سەبارەت بە پەیوەندی نێوان پارێزەران و سەندیكاكەیان، و (100) پارێزەر بەشدارییان تیایدا كرد.\n4- بەدواداچوونی یاسایی لەلایەن ڕێكخراو و دوو ئەندام پەرلەمانی لیژنەی مافی مرۆڤ بۆ كەیسی بێسەروشوین بوونی چەندین كەس لەشەری ناوخۆی هەرێمی كوردستان لەساڵانی نەوەدەكانی سەدەی ڕابووردو هەروەها ساڵانی ڕابووردوی پاش ئەو جەنگە كەلەلایەن حیزبە دەسەڵاتدارەكانی هەرێم و هێزە ئەمنیەكانەوە بێسەروشوێنكراون، لەڕێگەی بەدواداچوونی لەدادگاو بنكەكانی پۆلیس و ئاسایش و ئەنجامدانی كۆبوونەوە لەگەڵ بەشێك لەكەسوكاری ئەو قوربانیانە لە شاری هەولێر و سلێمانی، پاش ئەوەی فۆرمیك ئامادەكرا بۆ وەرگرتنی زانیاری لەسەر قوربانیەكان، (94) فۆرم پركرایەوە بۆ كەسوكاری ئەو قوربانیانە.\nئۆفیسەكانی رێكخراوی DHRD\nئۆفیسی كەمپی عەربەتی پەنابەران لەباریكە: ئەم ئۆفیسە لەساڵی (2013) لەناو كەمپی باریكە بۆ پەنابەرانی سووری دامەزراوە.\nئۆفیسی كەمپی ئاشتی یەك و دوو لەعەربەت: ئەم ئۆفیسە لەساڵی (2015) لەناو كەمپی ئاشتی بۆ ئاوارە عێراقیەكان دامەزراوە.\nئۆفیسی كەمپی قۆرەتوو لەكەلار: ئەم ئۆفیسە لەساڵی (2015) لە ناو كەمپی قۆرەتوولە سنووری كەلار بۆ ئاوارە عێراقیەكان لە رێكەوتی (31/1/2017) دامەزراوە.\nئۆفیسی هەڵەبجە: لە ساڵی (2007) لە هەڵەبجەی شەهید دامەزراوەو دواتر داخراوە.\nذ. ناوی بڵاوکراوه‌کان\n1 ڕاپۆرتی چاودێری گرتوخانەو بنكەكانی پۆلیس لەپارێزگای سلێمانی – (3) ڕاپۆرت.\n2 پرۆژەی پاڵپشتی دادگا- (11) ڕاپۆرتی ساڵانە.\n3 مافەكانی تۆمەتبار – دادوەر د.سەردار علي عزیز.\n4 مافەكانی مرۆڤ فەلسەفە، یاسا، هەرێمی كوردستان- دادوەر د.طه عمر رەشید.\n5 لانی كەمی بنەما نموونەییەكانی مامەڵەكردن لەگەڵ بەندكراوان- وەرگێرانی مافناس عبدالقادر عارف.\n6 گلدانەوەی پێش دادگایی و بەگژداچوونەوەی ئەشكەنجەدان- پارێزەران (بكرحمە صدیق- سۆران ابراهیم عارف).\n7 شرۆڤە یاسای بنەماكانی دادگایی سزایی- دادوەر د.طه عمر.\n8 شرۆڤە یاسای باری كەسێتی عیراقی- دادوەر كمال رضا.\n9 شرۆڤە یاسای جێبەجی كردنی عیراقی- دادوەر جمال صدرالدین علي.\n10 شرۆڤە یاسای سەلماندنی عیراقی- دادوەر د.سەركەوت ئیسماعیل حەسەن.\n11 شرۆڤە یاسای دادبینی شارستانی- دادوەر سەروەر علي جعفر.\n12 أهم مبادیء الفقه الجنائي، قضا‌ء الاحداث – دادوەرجاسم جزا‌ء جافر.\n13 المختار من المبادیء القانونیة للقرارات التمیزیة في محاكم اقلیم كوردستان – دادوەران سەروەر علي جعفر، جمال صدرالدین علي.\n14 ژیان لەناو پەنابەراندا (پرۆژەی بەهێزكردنی پاراستنی ژنان و كچانی پەنابەر بەرامبەر توندوتیژی لەسەر بنەمای جێندەری و سێكسی).\n15 الصحة النفسیة والاسرة.\n16 رێبەری پراكتیكی بۆ پارێزەران (ڕێگاكانی تانە لێدان لە داوای مەدەنی)- پارێزەر ئاراس قادر.\n17 ڕێبەری پراكتیكی یاسای پارێزەرێتی و بنەماكانی ڕەفتاری پیشەی پارێزەرێتی – پارێزەر ئاری جەزا.\n18 ڕێبەری پراكتیكی بۆ جێبەجێكردنی بڕیارو قەواڵە – پارێزەر جەمال صدرالدین.\n19 ڕێبەری پراكتیكی هۆكارەكانی چۆلكردنی خانوبەرە – پارێزەر ئاراس قادر.\n20 رێبەری پراكتیكی بۆ پارێزەران (المرشد العملي لتسجیل الشركات) – مافنس سۆران أحمد.\n21 رێبەری پراكتیكی (مبادی‌ء قانون الاثبات)- پارێزەر صلاح حسن.\n22 رێبەری پراكتیكی (حقوق المرأة ضمن الاتفاقیات الدولیة) – پارێزەر رازاو أحمد شریف.\n23 ریبەری پراكتیكی داوای باری كەسێتی – دادوەر عمر ئەحمەد.\n24 ڕێبەری پراكتیكی بنەماكانی داوای سزایی – پارێزەر سەروەر علی جعفر.\n25 ڕێبەری پراكتیكی (محاضرات في قانون التسجیل العقاري) – مافناس یحیی جلال عبدالله.\n26 پێداچوونەوەیەك بۆ پرۆژەی دەستووری هەرێمی كوردستان – د.لەتیف شێخ مستەفا، یوسف محمد صادق، سەروەر علی جعفر.\n27 ڕاپۆرتی پاڵپشتی لەپێشخستنی كاری دامودەزگاكانی پۆلیس لە سلیمانی-2010.\n28 كارو چالاكیەكانی سەنتەری پەرەپێدانی دیموكراسی و مافی مرۆڤ (تایبەت بە ژنان).\n29 با لە ماڵەكانمانەوە دەست پێبكەین. پرۆژەی ناوەندی رۆشنبیری و كۆمەڵایەتی عەربەت.\n30 مناهضة العنف الاسری في اقلیم كوردستان – العراق.\n31 مركز عربت المجتمعي مركز اجتماعي ثقافي.\n32 نامیلكەی بەرەنگاربوونەوەی توندوتیژی لەسەر بنەمای جێندەری و سێكسی (توندوتیژی دژی مێینە و ئاكامەمانی).\n33 ڕۆڵی یاسا لە پاراستنی خێزان و بەدیهێنانی ئاشتەوایی خێزانی لە هەرێمی كوردستان.\n34 الاطار القانونی لحقوق و التزامات اللاجيء و الانساني في اقلیم كوردستان العراق.


عێراق: كانوونی یه‌كه‌می ٢٠٠٩ و كانوونی دووه‌می ٢٠١٠ | Institute for War and Peace Reporting\nله‌ڕێی چه‌ند خوولێكی مه‌شق و راهێنانه‌وه، IWPR تواناكانی ژماره‌یه‌ك په‌یامنێر و موحه‌ریر و ده‌رهێنه‌ری ته‌له‌فزیۆنی له عێراقدا به‌ره‌و پێش ده‌بات.\nنۆ رۆژنامه‌نووس و چالاكوانی مافه‌كانی مرۆڤ به‌شداریان له خوولێكی چوار ڕۆژی له‌سه‌ر بازرگانیكردن به مرۆڤه‌وه كردووه و خووله‌كه‌ش له شاری سلێمانی له لایه‌ن رازاو ئه‌حمه‌د، پارێزه‌ری مافه‌كانی ژنانه و كارمه‌ندی IWPRه، پێشكه‌شكرا.\nبازرگانیكردن به مرۆڤ بابه‌تێكی ئێجگار هه‌ستیاره و میدیاكانی عێراق به‌ده‌گمه‌ن باسی ده‌كه‌ن. ژماره‌یه‌كی كه‌م له‌و رۆژنامه‌نووسانه‌ی كه به‌شداریان له خووله‌كه‌دا كرد پێشتر به‌و كێشه‌یه‌ی عێراقیان زانیبوو.\nئه‌و تاوانه زیاتر دژی ژنان ئه‌نجام ده‌درێت و له‌ناوه‌وه‌ی عێراق هاتوچۆیان پێ ده‌كرێت و به قاچاغ ده‌بردرێنه ده‌ره‌وه‌ی وڵات و زۆرجاریش ناچارن ده‌ست به له‌شفرۆشی بكه‌ن. ئه‌م ژنانه له عێراقدا زیاتر وه‌ك له‌شفرۆش سه‌یرده‌كرێن تا قوربانی.\nبه‌شداربووانی خووله‌كه، كه له سه‌رتاسه‌ری عێراقه‌وه هاتبوون، زانیارییان له‌سه‌ر چه‌رمه‌سه‌رییه‌كانی قوربانیانی بازرگانیكردن به مرۆڤ و چۆنییه‌تی به‌ڕێوه‌چوونی ئه‌و كاره له عێراقدا پێدرا. ئه‌حمه‌د و مه‌ریوان حه‌مه سه‌عید، یه‌كێكه له موحه‌ریره‌كانی IWPR له عێراق، ئامۆژگاری به‌شداربووانیان كرد كه چۆن چاوپێكه‌وتن له‌گه‌ڵ ئه‌و قوربانیانه‌دا سازبكه‌ن و به‌وریاییه‌وه راپۆرته‌كانیان بڵاو بكه‌نه‌وه.\n"به‌لای به‌شداربووانه‌وه ئه‌و بابه‌ته زۆر نوێ بوو،" ئه‌حمه‌د وتی. "توانیمان باسی زۆر بابه‌ت بكه‌ین، له‌وانه‌ش كاریگه‌رییه‌كانی بازرگانیكردن به مرۆڤ. كۆڕسه‌كه زانیاری زۆری له‌خۆ گرتبوو و هانی به‌شداربووانی دا كه به‌دواداچوون له‌سه‌ر ئه‌و بابه‌ته بكه‌ن و راپۆرتی له‌سه‌ر بڵاو بكه‌نه‌وه."\nقه‌یس محه‌مه‌د ئه‌مین، رۆژنامه‌نووسێكی سه‌ربه‌خۆیه و داكۆكیكارێكی مافه‌كانی مرۆڤه له موسڵ، وتی، "پێش ئه‌م خووله، پێم وابوو ئه‌و ژنانه‌ی بازرگانیان پێوه ده‌كرێت ئاژه‌ڵن به‌ڵام دوای كۆڕسه‌كه هه‌ستم كرد كه ئه‌و ژنانه بوونه‌ته قوربانیی ئه‌و كاره."\nئه‌مین ئاماژه‌ی بۆ ئه‌وه‌شكرد كه ده‌یه‌وێ راپۆرتێك ده‌رباره‌ی ئه‌م جۆره بازرگانیكردنه له‌سه‌ر سنووری نێوان عێراق و سوریا بنووسێت.\nله خوولێكی تردا، موحه‌ریرانی IWPR مه‌شقیان به ١٦ به‌شداربوو كرد له‌سه‌ر لایه‌نه ئاكارییه‌كانی رۆژنامه‌وانی و ئاماده‌كردنی راپۆرت و ته‌كنیكه‌كانی نووسین. ئه‌م كۆڕسه زیاتر توانای به‌شداربووانی له بواری ئاماده‌كردنی راپۆرتدا به‌ره‌وپێش برد، به‌تایبه‌تی چۆنییه‌تی په‌ره‌پێدان به‌و خاڵانه‌ی كه په‌یوه‌ندییان به ژیانی تاكه‌كانه‌وه هه‌یه و جێگای سه‌رنجن. ئه‌و خووله شاری سلێمانی به‌ڕێوه‌چوو و پێنج رۆژیشی خایاند.\n"ئه‌و خووله له عێراقدا هاوشێوه‌ی نه‌بووه و به‌شداربووانیش تامه‌زرۆی زانیارییه‌كانی بوون تا په‌ره به تواناكانیان بده‌ن،" تیاری راس، به‌ڕێوه‌به‌ری به‌شی ته‌حریری IWPR له عێراق، وتی. "رۆژنامه‌نووسانی عێراق به‌زۆری وا فێر كراون كه راپۆرت له‌سه‌ر بابه‌تی گه‌رم و گوڕ بنووسن. ئێمه فێرمان كردن چۆن په‌ره به بیرۆكه‌كانی خۆیان بده‌ن و راپۆرتیان له‌سه‌ر بنووسن."\nجگه له‌وه‌ی له هۆڵی خووله‌كه‌دا چه‌ندین بابه‌تیان تاوتوێكرد و چه‌ند چاوپێكه‌وتنێكی ئه‌زموونیشان له‌گه‌ڵ مه‌شقده‌ره‌كان ئه‌نجام دا، به‌شداربووان به شاری سلێمانیدا بڵاو بوونه‌وه و چه‌ند راپۆرتێكیان ئاماده‌كرد.\nخالید ئه‌نساڕی، رۆژنامه‌نووسێكی به‌غدایه و زیاتر ده‌رباره‌ی هه‌واڵی به‌په‌له راپۆرت ده‌نووسێت، وتی ئه‌و خووله یارمه‌تیداوه "بیر له بیرۆكه‌كانی خۆم بكه‌مه‌وه و به‌وردی سه‌یری ئه‌و شوێنانه بكه‌م كه سه‌ردانیان ده‌كه‌م و دیمه‌نه‌كانیان له مێشكی خۆمدا بچه‌سپێنم. ئه‌مه یارمه‌تیم ده‌دات به‌رهه‌می باشتر بنووسم و ورده‌كاری و وه‌سفی زیاتر به‌كاربهێنم."\nله كۆڕسێكی تردا، چوار موحه‌ریری ناوخۆیی IWPR له لایه‌ن هه‌ر یه‌كه له موحه‌ریری IWPR له له‌نده‌ن دانیێله پێله‌د و راس و موحه‌ریری IWPR له عێراق نیڵ ئاڕون مه‌شقیان پێكرا. ئه‌و موحه‌ریره ناوخۆییانه، كه هه‌م رۆژنامه‌نووس و هه‌م وه‌گێڕن، له كارمه‌نده سه‌ره‌كییه‌كانی به‌شی ته‌حریری IWPRن له عێراق و زانیاریان پێدرا له‌سه‌ر لایه‌نه ئاكارییه‌كانی رۆژنامه‌وانی و ته‌حریر و چۆنییه‌تی تێگه‌یشتن له‌و یاسایانه‌ی تایبه‌تن به ناوزڕاندن و سووككردن و چۆنییه‌تی نووسینی رێنماییه‌كی كورت له‌سه‌ر بیرۆكه‌ی هه‌ر بابه‌تێك به‌ر له‌وه‌ی په‌یامنێران راپۆرتی له‌سه‌ر ئاماده بكه‌ن.\nعه‌بیر محه‌مه‌د، یه‌كێكه له‌و چوار موحه‌ریره و شاره‌زاییه‌كی باشی له بواره‌كه‌ی خۆیدا هه‌یه و خه‌ڵكی به‌غدایه، وتی ئه‌و خووله چوار رۆژییه بووه‌ته هۆی به‌ره‌وپێشچوونی تواناكانی له بواری ته‌حریردا. ئه‌و وتی ئێستا ده‌توانێ ده‌ستپێكی راپۆرته‌كانی به‌شێوه‌یه‌كی به‌هێزتر بنووسێت و زیاتر بچێته بنج و بنه‌وانی راپۆرته‌كان و لایه‌ن لاوازه‌كانی یان باس نه‌كراوه‌كانی راپۆرته‌كانیش دیاری بكات.\nموحه‌ریرێكی تر له‌و چوار كه‌سه به‌ناوی محه‌مه‌د فوڕات وتی به‌شێكی خووله‌كه كه تایبه‌ت بوو به نووسینی رێنمایی بۆ په‌یامنێران به‌ر له‌وه‌ی راپۆرته‌كانیان ئاماده بكه‌ن سوودێكی زۆری هه‌بوو. "پێم وایه هه‌ر له ئێستاوه سووده‌كانی ئه‌و خووله خه‌ریكن ده‌رئه‌كه‌ون. ئێستا باشتر ده‌توانم رێنمایی په‌یامنێران بكه‌م كاتێك راپۆرتێك ده‌نووسن."\nله لایه‌كی تر، تیمی به‌شی پڕۆگرامی ته‌له‌فزیۆنی له نووسینگه‌ی IWPR له سلێمانی به‌شداریان له خولێك كرد و دوای ئه‌وه‌ش به‌رهه‌مه‌كانی ئه‌و به‌شه كه تایبه‌تن به‌و بابه‌تانه‌ی په‌یوه‌ندیان به مافه‌كانی مرۆڤه‌وه هه‌یه باشتربوونێكی به‌رچاویان به‌خۆیانه‌وه دیووه.\nله‌و خووله‌دا، كه سێ رۆژی خایاند، نۆ ده‌رهێنه‌ر و موحه‌ریر و په‌یامنێر فێركران چۆن لێكۆڵینه‌وه له رێپۆرتاژی ته‌له‌فزیۆنیدا بكه‌ن و دایان بڕێژن و بڵاویان بكه‌نه‌وه. به‌شداربووان، كه زیاتر فیلمی دۆكومێنتاری ئاماده‌ده‌كه‌ن، وتیان به‌هۆی زانیارییه‌كانی خووله‌كه‌وه ئاستی راپۆرته‌كانیان له‌سه‌ر مافه‌كانی مرۆڤ له عێراقدا باشتر بووه.\nئه‌و خووله، كه راس به‌ڕێوه‌ی برد، یارمه‌تی تیمه‌كه‌یدا له رێپۆرتاژه‌كانیان وردببنه‌وه و رێكی بخه‌ن و لایه‌نه‌كانی به ته‌واوی ده‌ربخه‌ن.\nهۆرێن غه‌ریب، یارمه‌تیده‌ری راس بووه له خووله‌كه‌دا و ده‌رهێنه‌رێكی پێشكه‌وتووه له به‌شی پڕۆگرامی ته‌له‌فزیۆنی له نووسینگه‌ی IWPR له سلێمانی، وتی به‌شداربووان ئێستا ده‌توانن به‌شێوه‌یه‌كی قووڵتر راپۆرت له‌سه‌ر مافه‌كانی مرۆڤ بنووسن.\nنه‌به‌ز ئه‌حمه‌د، موحه‌ریری ته‌له‌فزیۆنییه، وتی له خووله‌كه‌دا فێری گرنگیی هێنانه‌وه‌ی به‌ڵگه له‌سه‌ر ئه‌م جۆره راپۆرتانه بووه. "پێشتر داوای ورده‌كاریم نه‌ده‌كرد، به‌ڵام ئێستا ده‌زانم چۆن داوای نموونه و ژماره له هه‌ر بابه‌تێكدا بكه‌م،" ئه‌و وتی.\nهه‌ر یه‌كه له هێمن لهۆنی، موحه‌ریری ناوخۆیی IWPRه له سلێمانی و فه‌ڕه‌ح عه‌لی، وه‌گێڕی به‌شی ته‌حریری IWPRه له به‌غدا، به‌شداریان له نووسینی ئه‌م راپۆرته كردووه.


هاوه‌ڵان و خۆشه‌ویستانی ئیسلام - یاساكانی یانه\nیاسا و تایبه‌تمه‌ندییه‌كانی یانه‌ی هاوه‌ڵان و خۆشه‌ویستانی ئیسلام\n***** یاساكانی یانه‌ی هاوه‌ڵان و خۆشه‌ویستانی ئیسلام *****\n۩۩ پێویسته ناوێكی گونجاو ڕێك بنووسی له كاتی خۆتۆماركردنت. ئه‌گه‌ر هه‌ر ناوێكی نه‌گونجاو و نه‌شیاو دوور له ڕه‌وشت كۆمه‌ڵایه‌ته‌كان بنووسی ڕاسته‌وخۆ ئه‌ندامیه‌تیت ده‌سڕدرێته‌وه.\n۩۩ ئیمه‌یڵی ته‌واوی خۆت بنووسه تكایه به ئیمه‌یڵی كه‌سانی تر مه‌به ئه‌ندام چونكه له نوێكاریه‌كان یان ئه‌گه‌ر ووشه‌ی نهێنیت وون كرد ئه‌وا ووشه نهێنیه نوێیه‌كه ده‌نێردرێت بۆ ئه‌و ئیمه‌یڵه‌ی خۆت پێی تۆماركردووه..\n۩۩۩ له‌كاتی وه‌ڵام دانه‌وه یان نووسینی بابه‌ت ووشه‌ی ڕێك و پێك به‌كاربێنی نابێت هه‌ستی به‌رامبه‌رت بریندار بكه‌ی وه ئه‌گه‌ر پاش چه‌ند ئاگادار كردنه‌وه‌یه‌ك هه‌ر به‌رده‌وام بوویت ئه‌ندامییه‌تیت ڕاده‌گیرێت؟!\n۩۩۩۩ دانانی وێنه و ڤیدیۆی دوور له ڕه‌وشت یان هه‌ر هۆكارێكی تری ناڕێك ته‌نها زیان به خۆت ده‌گه‌نێت دڵنیابه هه‌رگیز وه‌كو خۆت لێنایه‌ته‌وه له پێش چاوی به‌ڕێوه‌به‌رایه‌تی یانه!\n۩ ۩ ۩ ۩ ۩ هه‌ر لینكێكی ڤایرۆساوی یان به‌رنامه‌یه‌ك سێرڤه‌ری پێوه بێت ڕێپێدراو نییه؟\nبۆ به‌رده‌وام بوونت له كرداری خۆتۆماركردن له خواره‌وه‌ی یاساكان دووگمه‌ی "خۆتۆماركردن" دابگره


ماڵپەری فیردەوس | من چوار ڕۆژووی مانگی ڕەمەزانم لەسەرە ، نەم توانی لە مانگی ڕەمەزان بگرم لەبەر نەخۆشی ، ئایا تەنھا ڕۆژوو دەگرمەوە یان فیدیەش دەدەم ؟\nسەردێری پرسیار:من چوار ڕۆژووی مانگی ڕەمەزانم لەسەرە ، نەم توانی لە مانگی ڕەمەزان بگرم لەبەر نەخۆشی ، ئایا تەنھا ڕۆژوو دەگرمەوە یان فیدیەش دەدەم ؟\nبەرواری دانان :2019-01-04 کۆدی پرسیار:957\nپرسیار : من چوار ڕۆژووی مانگی ڕەمەزانم لەسەرە ، نەم توانی لە مانگی ڕەمەزان بگرم لەبەر نەخۆشی ، ئایا تەنھا ڕۆژوو دەگرمەوە یان فیدیەش دەدەم ؟\nوەڵام : سەرەتا زانایان دەلێن نەخۆش ئەم سێ حالەتانەن :\nیەکەم : نەخۆشێک نەخۆشیەکەی درێژ خایەن بێت وەک سرطان یان کلیة یان نەخۆشی تری هاوشێوەی ئەمانە ، ئەمەیان بەڕۆژوو نابێت و خواردنی ژەمێک دەدات بەهەژار لەبڕی هەر ڕۆژێک .\nدووەم : نەخۆشێک نەخۆشیەکەی درێژ خایەن نییە بەلکو کاتییە ، ئەمەیان ڕۆژوو دەشکێنێت ، پاشان چاوەڕێ دەکات هەتا چاک دەبێتەوە ، پاشان ڕۆژوو دەگرێتەوە ، ئەگەر چاوڕێ بکات پێش چاک بوونەوە بمرێت ئەوە هیچ لەسەر نییە .\nزانایان دەڵێن واجبە لەسەری تەنھا ڕۆژوو بگرێتەوە ، فیدیە دانی لەسەر نییە لەگەڵ ڕۆژوو .


ئێران داینامۆی سەرەکیی ناسەقامگیرکردنی ناوچەیە – کوردستان و کورد\nئێران داینامۆی سەرەکیی ناسەقامگیرکردنی ناوچەیە\nبەرواری بڵاو کردنەوە 2018/11/07\nکاربەدەستێکی پێشووی سی ئای ئەی: ئێران داینامۆی سەرەکیی ناسەقامگیرکردنی ناوچەیە\nجێروزاڵم پۆست – یوسی مێلمەن\nلە یەکەم وتووێژیدا لەگەڵ ڕۆژنامەنووسێکی ئیسڕائیلی، کاربەدەستێکی پایەبەرزی پێشووی سی ئای ئەی پێشبینیی ئەوە دەکا کە ڕێژیمی ئێران لە کۆتاییدا دەڕووخێ.\nپۆلێنکردنی نۆرمەن ڕائول شتێکی دژوارە. هەندێک جار ئەو وەک لیبڕاڵێک قسە دەکا و هەندێک جار وەک کۆنەپارێزێک. لەگەڵ ئەوەشدا هیچ ناتەباییەک لەنێوان ئەو دوو بەرداشتە دژ بە یەکانەدا نییە. بەرداشتی ساکار ڕووڕاستییە و بۆ مرۆڤێکی ڕاستەقینەی نێو دەزگای هەواڵگریی هیچ سامانێک لە پیشەی ئەودا بەنرختر لە ڕووڕاستی نییە. ڕەنگبێ باشترین شێوە بۆ باس لە دیمەنی پیشەیی ئەو، قەرزکردنی ئەو دەستەواژە عیبرییە بێ، کە هەر دوو خووخدەی کۆتر و باشووی هەن. ڕەنگبێ شتێک وەک «کۆشوو.»\nڕائول ٣٤ ساڵ لە بەڕێوەبەرایەتیی ئۆپەراسیۆنەکانی سی ئای ئەی (کە له پێشدا بە ناوی خزمەتگوزاریی شاراوەی بەرگریی دەناسرا) بە ئەرکی جیاواز لە مەیداندا و لە ئاستی بنکەی سەرەکیدا کاری کردووە، لە پەیوەندی لەگەڵ ڕۆژهەڵاتی نێوەڕاستدا، لە ناویاندا ئەرکی بەڕێوەبەریی چەندین بەرنامەی پەیوەندیدار بە ئێرانی ڕاپەڕاندووە. لەو ساڵانەدا، ئەو وەک «بەڕێوەبەری هەواڵگریی نەتەوەیی لەبارەی ئێران» لە بنکەی بەڕێوەبەریی هەواڵگریی نەتەوەیی خزمەتی کردووە. کۆی لێکدانەوەی وردی ئەو لەبارەی ڕێککەوتنی ئەتۆمیی لەگەڵ ئێران، کە لەو دواییانەدا وڵاتە یەکگرتووەکان جێی هێشت، باشترین پێناسەکەی دەتوانین بڵێین ئەوەیە کە هەر کەسەو لە ڕوانگەی خۆیەوە بەرداشتی لەبارەیدا هەیە.\nبە هۆی ئەزموونی بەربڵاوی لە سەر ڕۆژهەڵاتی نێوەڕاست، ئەو زانیارییەکی باشی لەبارەی کۆمەڵگەی هەواڵگریی ئیسڕائیل هەیە و زۆر لە کاربەدەستە پایەبەرزەکانی پێشوو و ئێستای، لە نێویاندا بەرپرسی مووساد مەئیر داگان، تامیر پاردۆ و یوسی کۆهێن و سەرۆکەکانی هەواڵگریی سەربازیی وەک ئامۆن یادلینی لە نیزیکەوە دیتووە.\nئەوە یەکەم وتووێژیەتی لەگەڵ ڕۆژنامەنووسێکی ئیسڕائیلی. ئێمە مانگی ڕابردوو لە هۆتێلێک لە شاری نیۆیۆرک چاوپێکەوتنمان هەبوو. ئەو بۆ بەڕێوەبردنی پانێلێک لە کۆنفڕانسێکدا کە لەلایەن «یەکگرتوو دژی ئێرانی ئەتۆمی»، ڕێکخراوێکی مەدەنی دوولایەنە پێکهاتوو لە سێناتۆرەکانی پێشووی وڵاتە یەکگرتووەکان، سیاسەتوان و کاربەدەستانی هەواڵگریی، هەروەها کەسایەتیی ئوڕووپایی و ڕۆژهەڵاتی نێوەڕاستی، لەناویاندا کۆچکردوو مەئیر داگان و سەرۆکی دەزگای هەواڵگریی ئاڵمان بی ئێن دی (سرویسی هەواڵگریی فێدڕاڵ) ئاگوست هەنینگ، هاتبووە ئەم شارە.\nڕێکخراوی «یەکگرتوو دژی ئێرانی ئەتۆمی» دە ساڵی پڕ دەکرد و بۆ ڕێزگرتن لەو یادە، چەند میوانی پایەبەرز لە کۆنفرانسەکەدا وتاریان پێشکەش کرد. لەنێویاندا سەرۆکی ئێستای مووساد یوسی کۆهێن، وەزیری کاروباری دەرەوەی عەڕەبستانی سعوودی عادڵ ئەلجوبەیر، جێگری وەزیری کاروباری دەرەوەی یەمەن خالید ئەلیەمەنی، باڵوێزانی بەحرەین و ئیماڕات لە وڵاتە یەکگرتووەکان، سێناتۆرانی پێشووی وڵاتە یەکگرتووەکان جۆزێف لیبێرمەن و برایان هووک نوێنەری وەزارەتی کاروباری دەرەوە بۆ پرسی ئێران.\nڕائول گوتی، «ڕێککەوتنە ئەتۆمییەکەی ئێران هیچ دوورە دیمەنێکی نییە، لە ڕوانگەی لایەنگرانییەوە ڕێککەوتنەکە ئامانجی خۆی پێکا: ئێرانییەکان ڕێئاکتۆری بەرهەمهێنانی پلۆتۆنیۆم لە ئەراکیان لێک هەڵوەشاند، بەشێکی بەرچاوی سانتریفیووژەکانیان کۆ کردنەوە و ئۆرانیۆمە پیتێنراوەکەیان هەناردەی دەرەوە کرد. بەرنامەی ئەتۆمیی ئێران لە ژێر چاودێریی پشکنێنەرترین بەرنامەی لێکۆڵینەوەی نێونەتەوەیی دایە و هیچ بەڵگەیەک لەبارەی دوایین هەنگاو بۆ درووستکردنی بۆمبی ناوەکی نییە. بەو پێناسەیە، ڕێککەوتنەکە سەرکەوتوو بووە. ئەوانی کە دژی ڕێککەوتنەکەن هەندێک جار وێدەچێ نەیانهەوێ ددان بەو دەستکەوتە ڕاستەقینانە دابنێن.»\nڕوانگەکەی دیکە چییە؟\nئەوانەی کە پێیان وابوو ڕێککەوتنەکە دەرگای دونیا بەرەوڕووی ئێران دەکاتەوە و ئەو هان دەدا کە ببێتە ئەکتەرێکی بەرپرسیارتر، هەڵە بوون. ئەوان دەڵێن ئێران پێویستی بە کاتی زۆرترە بۆ ئاڵوگۆڕ. ڕەنگبێ وابێ، بەڵام دەبێ چەند ساڵ ڕاوەستین تا ئێران دەست لە پشتگیریکردنی تێرۆریزم هەڵگرێ؟ ئەگەر تۆ لەو ناوچەیە بژی و قوربانیی ڕۆژ لە دوای ڕۆژی تێرۆریزم و هێرشی مووشەکیی بێ، شتێکی ئاساییە کە ناتوانی ئەو هەڕەشانە دژی خەڵکەکەت تەحەممول بکەی، بەو هیوایە کە ئێران دەگۆڕێ»!\nهەڵوێستی دڵخواز کە دەبێ بگیرێتە بەر چییە؟\nئەگەر ئێران دەیهەوێ یارمەتیی حوسییەکان بکا، دەبێ یارمەتیی مرۆیی لە ڕێگای نەتەوە یەکگرتووەکانەوە بنێرێ نەوەک مووشەک. ئاکارەکانی ئێران کێشەکەیان قووڵتر کردووەتەوە و بۆتە هۆی ئازارچێشتنێکی مەترسیدار بۆ خەڵکی یەمەن. ئێران پشتگیریی زیاتر لە جینێک میلیشیای شیعە و سوننی و تاقمی تێرۆریستیی لە ناوچەدا دەکا. ئەو تێکنۆلۆژیی پێشکەوتووی مووشەکیی بڵاو کردۆتەوە. هیچ شک و گومانێک لەوەدا نییە کە ئێران داینامۆی سەرەکیی ناسەقامگیر کردنی ناوچە و کۆمەڵگەی نێونەتەوەییە. ئەوە دەبێ کۆتایی پێبێ و ئێران دەبێ ناچار بکرێ کە ئاکاری خۆی بگۆڕێ.\nڕائول لەسهر باسکردن لە مهڕ خۆی دوو دڵە و پێی ناخۆشە کە من لە بارەی پێشینەی بنەماڵەیی ئەو پرسیار دەکەم. بە کورتی، ئەو لە شارێکی بچووکی کانزایی لە باشووری ڕۆژهەڵاتی پێنسیلڤانیا لە بنەماڵەیەک، کە هەمیشە هەستی خزمەتکردن بە کۆمەڵگە و وڵاتیان هەبووە، لەدایک بووە. ئەندامانی بنەماڵەکەی لە شەڕە مەزنەکانی ئامریکا لە سەدەی ڕابردوودا جەنگاون: دوو شەڕی جیهانیی و شەڕەکانی کۆرە و ڤییەتنام. لە بنەماڵەکەیدا فێر کراوە کە ئەو دەبێ هەمیشە دژی مرۆڤە شەیتانی و خراپەکان بجەنگێ. ئەو لە کالێجێکی بچووک بەدوای خولیای خۆی بۆ مووزیک دەستی بە خوێندن کرد بەڵام مێژووی دیتەوە و جیهان بەرەو ڕووی کرایەوە. کاتێک کە لە کالێج بوو سی ئای ئەی پێی زانی و کردیانە ئەندامی خۆیان.\nئەو خۆی لە باس لەبارەی کۆمەڵگەی هەواڵگریی بوارد، بەڵام لە سەرچاوەی دیکەوە بۆم دەرکەوت کە لەکاتی ساڵانی دوور و درێژی خزمەتکردندا ئەو وەک جاسووسی نهێنی، بەرپرسی وێستگە و تا پلەی بەرز وەک بەڕێوەبەری بەشی ڕۆژهەڵاتی ناوین کاری کردووە. لە ٢٠٠٨، ئەو پێشنیاری پێ کرا کە لە بەڕێوەبەریی هەواڵگریی نەتەوەییدا کار بکا، کە لە ٢٠٠٥ لە لایەن جۆرج دەبلیوو بووش بۆ باشترکردنی هاوکاریی لە نێوان ئۆرگانە جیاجیاکانی کۆمەڵگای هەواڵگریی وڵاتە یەکگرتووەکان، دامەزرا. دووبارە ڕێکخستنەوەکە ئاکامی ڕووداوی کارەساتباری یازدەی سێپتامبر بوو، کە دەزگا هەواڵگرییەکانی وڵاتە یەکگرتووەکان لە دیتنەوە و پێشگرتن بە ڕووداوەکەدا ناسەرکەوتوو بوون. بە واتایەکی کرداریی، ئەو کاربەدەستی پایەبەرزی بەرپرس بۆ ئیدارەکردنی پلانە هەواڵگری و ئۆپەراسیۆنەکانی وڵاتە یەکگرتووەکان دژی ئێران بوو.\nلە ماوەی ٩ ساڵ خزمەت لەو بەرپرسایەتییەدا، ئەو شاهیدی پتەوتر بوونی پەیوەندیی و هاوکارییەکانی نێوان کۆمەڵگای هەواڵگریی ئیسڕائیل و وڵاتە یەکگرتووەکان بوو بۆ پلەیەک کە تا ئێستا نەدیتراوە. دەکرێ شیمانەی ئەوە بکرێ کە ئەو لەو کاتەدا ئاگای لە گشت نهێنییەکانی نێوان هەر دوو وڵات بووە.\nهەواڵنێرییە نێونەتەوەییەکان باسیان کردووە کە سی ئای ئەی و مووساد ئۆپەراسیۆنی هاوبەشیان بەڕێوە بردوون، لەناویاندا کوشتنی عیماد موغنیە، گەورە تێرۆریستی حیزبوڵڵا، و دەزگای هەواڵگریی ئەو دوو وڵاتە ئەو ماڵوێرەیان [بەرنامەی کامپیۆتێر کە ئەرکی سیخوڕیی و خرابکاریی بەڕێوە دەبا] بەرهەم هێنا و خستیانە نێو کامپیۆتێرەکانی پەیوەندیدار بە پیتاندنی ئۆرانیۆم لە ئێران و هەروەها ئۆپەراسیۆنی بوێرانەی دیکەیان لە چوار دەورەی دونیا بەڕێوە بردوون.\nکاتێک کە هەوڵم دا لەبارەی ئەو جۆرە ئۆپەراسیۆنانە پرسیاری لێ بکەم، جوابەکەی بەئەدەبانە بەڵام قایم بوو. ئەو گوتی «من باسی کاری ڕابردوو لەنێو کۆمەڵگەی هەواڵگریدا ناکەم».\nسەرۆکی پێشووی مووساد، تامیر پاردۆ، کە ڕائول زۆر باش دەناسێ، پێی گوتم کە «نۆرمەن کوڕێکی گەلێک ژیرە. ئەو ڕۆژهەڵاتی نێوەڕاست زۆر چاک دەناسێ. ئەو شیکاریکەرێکی زۆر لێهاتوویە و ئهمن ئەوی وەک دۆستێکی ڕاستەقینەی ئیسڕائیل دەناسم. هەموو چاوپێکەوتنەکان لەگەڵ ئەو لە ڕاددەبەدەر سەرنجڕاکێش بوون». دوای خانەنشین بوون لە سێپتامبری ٢٠١٧، ڕائول لە کەرتی تایبەتدا دەستی بەکار کرد و چووە نێو «یەکگرتوو دژی ئێرانی ئەتۆمیی».\nبۆچوونت لە بارەی دەستبەسەر داگرتنی ئارشیوی ئەتۆمیی ئێران لەلایەن مووسادەوە چییە؟\n«من تەنیا ئەو شتانە دەزانم کە لە مێدیاکاندا خوێندوومنەوە. بەڵام بێگومان شتەکان وێدەچێ بیسەلمێنن کە ئێران لە کۆتاییدا بژاردەی پڕۆگرامی چەکی ئەتۆمیی لە داهاتوودا بۆخۆی پاراستووە».\nبە ئەزموونی بەربڵاوی خۆت، شێوەی کار و ئۆپەراسیۆنەکانی ئێران کامانەن؟\nئێران کەڵک لەو شتە وەردەگرێ کە پێی دەڵێن شەڕی هایبرید یا تاکتیکی زۆنی بۆر. لە ئێران، لەوانەیە کە ڕێبەری گەورە بە ئەوانی ژێردەستی بڵێ ڕیسکی تێوەگلان لە کێشەی مەزن مەکەن، بەڵام لەژێر ئەو ئاستەدا دەتوانن بە شێوەیەکی شەڕئەنگێزانە وەجووڵێن. ئەوە ڕێگا بە ئێران دەدا کە بە خێرایی جووڵە بکا، بە پێچەوانەی ڕۆژئاوا کە هەر هەنگاوێک دبێ زۆر بە وریاییەوە لە لایەن سیاسەتوانەکان و کۆنگرەوە چاودێریی بکرێ.\nمۆدێلێکی ئەوتۆ بە کردەوە چۆن لە مەیداندا جێبەجێ دەکرێ؟\nئێران بە قووڵی لە عێڕاق، سووریە، لوبنان و یەمەن چالاکە. وا دێتە بەرچاو کە ئاکارە شەڕئەنگێزەکانی ئێران لە ناوچەدا شەڕێکی ئاسایی کردووهتە دووبەش: ئۆپەراسیۆنی زەمینی و ئۆپەراسیۆنی هەوایی فڕۆکەی بێ فڕۆکەوان لە هەندێک وڵات، ئۆپەراسیۆنی هێزی دەریایی لە دەریای سوور، هێرشی سایبری دەورەیی. چونکە ئەو ئاکارانە بەسەر هێنده شوێناندا دابەش بوون، ڕۆژئاوا و نەتەوە یەکگرتووەکان کێشەکە پاشگوێ دەخەن. بەڵام لەگەڵ ئەوەشدا خەڵک دەمرن.\nبەڵام ئەوە نییە کۆمەڵگەی نێونەتەوەیی گەمارۆی خستوونە سەر ئێران؟\nویلایەتە یەکگرتووەکان و ڕۆژئاوا چەندین گەمارۆیان خستوونە سەر ئێران لەبەر تێوەگلانی لە تێرۆریزم، تەقاندنەوەی چوار باڵوێزخانە [لە بەیروت]، و هێرشی مووشەکیی دژی عەڕەبستانی سعوودی. بەڵام ئەو گەمارۆیانە هێشتا لەو ئاستەدا نین کە شوێن دانێنە سەر بڕیاردانی ئێران. لەوانەیە ئێمە ئۆپەراسیۆنەکانی ئێران و حیزبوڵڵامان هێواش کردبنەوە، بەڵام هێشتا ماویەتی تا بیانوەستێنین.\nڕەنگبێ دیپلۆماسی لە گەمارۆیان باشتر بێ؟\nلە کاتی مشتومڕ لەبارەی داهاتووی ڕێککەوتنەکە، من لام وابوو کە دەبوو ڕێککەتنەکە جێ نەهێڵین و لەگەڵ هاوپەیمانەکانمان کار بۆ فشارهێنان بۆ سەر ئێران بکەین. ویلایەتە یەکگرتووەکان نابێ وا بێتە بەرچاو کە دژی ئێران بە تەنیایە.\nکەوابوو سیاسەتی ترامپ هەڵەیە؟\nمن باسی سیاسەت ناکەم. ئێمە دەبێ لەبیرمان بێ کە ناڕەزایەتییەکانی سەرۆککۆمار ترامپ بەرامبەر بە ڕێککەوتنەکە شتێکی دەگمەن نین. بەشێکی زۆر لە ئەندامانی کۆنگرە، لە نێویاندا دێموکراتەکان، ئەو بۆچوونانەیان لە کاتی مشتومڕ لە سەر ڕێککەوتنە ئەتۆمییەکە هەبوو. من پێموایە کە ئێمە پێویستە لەگەڵ ئوڕووپا و هاوپەیمانەکانی دیکە کار بکەین، بەڵام ئەوە شتێکی عەقڵانی نییە ڕێگا بە ئوڕووپا بدرێ فشارخستنە سەر ئێران وەدوا بخا. گەمارۆ تازەکان زەخت لەسەر ئێران زیاد دەکەن. ئێران شوێنێکی هێندە پڕ دەسکەوت نییە بۆ مامەڵەی مەزن و، کۆمپانیا گەورەکان ناتوانن ڕەوایی بە هەڵبژاردنی بازاڕی سەخت، ناخۆش و گەمارۆلێدراوی ئێران لە جیات وڵاتە یەکگرتووەکان بدەن.\nکاردانەوەی گەمارۆکان بۆ سەر ئێران چی دەبێ؟\nئێران بەرەوڕووی چالشی هاوکاتی وەها بۆتەوە کە لە ڕابردوودا وێنەیان نەبووە. ئەو چالشانە لە ئاستی دێموگرافی، ئابووری، ژینگەیی، کۆمەڵایەتی و سیاسین. تووشی بێ ئاوییەکی مەزن بۆتەوە، و دۆخی ڕێگاوبانەکان زۆر خراپن. بەڵام ئێران بۆخۆی خۆی تووشی ئەو گیروگرفتانە کردووە. ئەو بڕیاری دا کە نەوتەکەی لە جیات بەکارهێنان بۆ ڕێگاوبان و یارمەتیدانی خەڵکی مەدەنیی خۆی، بنێرێ بۆ سووریە. بە گشتی نەوەی لاوی ئێران متمانەیان بە دەوڵەت نەماوە و زۆریان وڵات جێ دەهێڵن. کۆچی مێشکەکان چالشێکی دیکەیە.\nهۆی هاتنی ئێران بۆ سەر مێزی وتووێژ ئەوە بوو کە خەریک بوو هەرەس بێنێ؟\nهیچ بەڵگەیەک لەبەر دەستدا نییە کە ئێران لە کاتی هاتنە سەر مێزی وتووێژ خەریک بوو هەرەس بێنێ. ئەوان لە ژێر زەختێکی گەورەدا بوون و بۆیە هاتنە سەر مێزی وتووێژ تا بزانن دەتوانن چ مامەڵەیەک بکەن.\nهەواڵگریی ئیسڕائیل ئیددیعا دەکا کە ئێران ٦-٣ مانگ لە بەرهەمهێنانی بۆمب دوور بوو؟\nبە گوێرەی گەلێک ڕاپۆرتی مێدیاکان، ئەوە درووستترە کە بڵێین ئێران تەنیا چەند مانگ لەوە دوور بوو کە هێندە ئۆرانیۆمی زۆر پیتێندراوی هەبێ کە بەشی بۆمبێک بکا. کاری زۆرتر پێویست بوو تا خودی بۆمبەکە درووست بکەن.\nدەتوانی ئامانجەکانی گەمارۆکان پێناسە بکەی؟\nگەمارۆکان دەبێ ببنە هۆی یەکلابوونەوەی ڕێبەرانی ئێران. کامیان پێ باشترە: دەستێوەردان لە ناوچە یا سەقامگیریی ئابووری و سیاسی لە نێوخۆ. لەبەر ئەو هۆیە، من پشتگیریی لە سیاسەتی گەمارۆی بەهێزتر دەکەم.\nئێران بەهەمان شێوە ڕووبەڕووی کێشەی جێنشینیی خامنەییش بۆتەوە. کێ جێگای ڕیبەری گەورە بگرێتەوە و کام شۆڕش بۆ ئەو بە میرات بەجێ دەمێنێ؟ ئەو پرسە دەبێ ڕێبەری گەورەی ئێستا زۆر نیگەران بکا. ئێرانییەکان هەروەها بەرەو هەڵبژاردنی پاڕلمان لە ٢٠٢٠ و هەڵبژاردنی سەرۆککۆماریی لە ٢٠٢١ دەچن. خەڵکی ئێران دەتوانن کەڵک لەو دەرفەتانە بۆ گۆڕینی دەوڵەت وەرگرن.\nمن پێموایە کە ڕێژیم لە کۆتاییدا دەڕووخێ بەڵام توانایی کەڵکوەرگرتنی لە توندوتیژیی کاری پێشبینیکردنی کاتی ڕووخان دژوار دەکا. من دەزانم کە کاتێک ئەوە قەوما، هیچ کەس پێی سەیر نابێ.


پەرلەمانى عێراق سێ وەزیری دیکەى کابینەکەى عەبدولمەهدی پەسەندکرد\nکۆبوونەوەی ئەمڕۆی پەرلەمانی عێراق\nپەیامنێری ئێن ئاڕ تی ڕایگەیاند، پەرلەمانى عێراق ھەریەک لە وەزارەتەکانی پلاندانان و رۆشنبیری و خوێندنی باڵای پەسەندکرد.\nئەوەشی وت، پەرلەمان لە دانیشتەنەکەی ئەمرۆیدا دەنگیدا لەسەر دیاریکردنی نوری ناتق وەک وەزیری پلاندانان و عەبدولئەمیر وەک وەزیری ڕۆشنبیری و قوسەى سوهەیل وەک وەزیری خوێندنی باڵا.\nپەیامنێری ئێن ئاڕ تی ئاماژەی بەوەشکرد، هەردوو کاندیدی وەزارەتەکانی پەروەردە و کۆچ و کۆچبەران دەنگیان لەسەر نەدراوە.\nباسی لەوەشکرد، بەهۆی ناکۆکی لایەنەکان لەسەر دانیشتنەکە، سەرۆکایەتی پەرلەمان دانیشتنەکەی ئەمڕۆی بۆ ڕۆژی پێنج شەممە دواخستووە، بۆ ئەوە هەردوو هاوپەیمانی ئیسلاح و بینای لە دەرەوەی پەرلەمان لەسەر کاندیدەکانی یەکتر ڕێکبکەون.\nئەمەش لە کاتێکدایە، سەبا ئەلتایی کاندیدی وەزارەتی پەروەردە لەپشکى حیزبەکەى خەمیس خەنجەربووە و دەنگی نەهێناوە و هەروەها کۆچ و کۆچبەران مەسیحییەک بووە کە نزیکە لە کڵێساى کلدانى و لیستە مەسیحییەکانی تر پێى رازینین.\nقوسەى سوهەیل پێشتر جێگیرى سەرۆکى پەڕلەمان بووە و لە سەر لیستى سەدرییەکان بوو، جیابوویەوە و رۆیشتە ڕیزەکانى دەوڵەتى یاسا و ئێستاش لەپشکى مالیکى خوێندنى باڵاى وەرگرتووە.\nلەسەر وەزارەتى رۆشنبیرىیش مشتومرێکى گەورە لە مانگى ڕابردوو دروست بوو، بەو پێیەى دراوە بەبزوتنەوەى عەسایب و سەرەئەنجام کاندیدێک لەوانەوە پێشنیارکرا کە جێگەى رەزامەندى لیستەکانی ترە.\nبەپێی زانیارییەکانی ئێن ئاڕ تی، پێشتر رێککەوتنى ژێربەژێر لەنێوان هاوپەیمانییەکانی بینا و ئیسڵاح هەبووە بۆ تێپەڕاندنى پێنج وەزارەت و هێشتنەوەى ناوخۆ و بەرگرى و داد بۆ دانیشتنەکانى داهاتوو.\nپێشتر بڕیاربوو نەوزاد هادى پارێزگارى هەولێر کاندید بێت بۆ پۆستى کۆچ و کۆچبەران بەڵام بەهۆى ناکۆکى پارتى و یەکێتى لەسەر بەشدارییان لەکابینەى عەبدولمەهدى کێبەرکێ چڕبوویەوە لەسەر وەزارەتى داد و وەزارەتى کۆچ چوو بۆ پشکى مەسیحییەکان.


بە بڕیاری قوباد تاڵەبانییەكێتی لە كەركوك بەڕەسمی پشتی لە كاندیدێكی تری كرد\nبە بڕیاری قوباد تاڵەبانی\nیەكێتی لە كەركوك بەڕەسمی پشتی لە كاندیدێكی تری كرد\nئاشتی مەهدی، كاندیدێكی هاوپەیمانی كوردستان و یەكێتیی نیشتیمانی كوردستان لە كەركوك. فۆتۆ: تیمی راگەیاندنی ئاشتی مەهدی\nنوسینگەی قوباد تاڵەبانی، سەرۆكی هاوپەیمانی كوردستان، ئاشكرای دەكات كە تاکە کاندیدی حزبەكەی لە بازنەی ٢ی کەرکوک تەنیا دکتۆر گەیلان قادرە، ئەوەش لەكاتێكدایە كاندیدێكی تری لە هەمان بازنە هەیە.\nئەو هەڵوێستە نوێیەی سەرۆكی هاوپەیمانی كوردستان لە رونكردنەوەیەكدا هاتووە كە ئەمڕۆ هەینی 8ی تشرینی ئەكەم بڵاویكردۆتەوە و تیادا جەختدەكاتەوە لە پشتیوانی یەك كاندید لە بازنەی دووی كەركوك.\n"چە‌ند رۆژێکە لە‌ڕێی تە‌لە‌فونە‌وە، پەیوە‌ندی بە ھاوڵاتیانی شاری کە‌رکوکە‌وە دە‌کرێت بە ناوی نوسینگە‌ی بە‌ڕێز قوباد تاڵە‌بانییە‌وە و داوا لە ھاوڵاتییان دە‌کرێت کە؛ دە‌نگ بدە‌ن بە دکتۆرە ئاشتی، بۆیە بە پێویستمانزانی بۆ رایگشتیی و کە‌رکوکییە خۆشە‌ویستە‌کان بە‌تایبە‌ت رونبکە‌ینە‌وە کە؛ بە‌ھیچ شێوە‌یە‌ک ئێمە ئاگاداری ئە‌و پە‌یوە‌ندییانە نین و تاکە کاندیدی ھاوپە‌یمان کوردستانیش لە‌بازنە‌ی (٢)ی کە‌رکوک تە‌نھا گە‌یلان قادرە"، بەپێی رونكردنەوەكەی نوسینگەی قوباد تاڵەبانی.\nهەروەها هاتووە "داوامان وایە لە‌و بازنە‌یە دە‌نگە‌کانتان ھە‌ر بۆ ئە‌و بێت (گەیلان قادر) نە‌ک کە‌سی تر، ئە‌و بڕیارە‌ش لە‌بە‌ر رۆشنایی بە‌رژە‌وەندی ھاوپە‌یمانی کوردستان و گشتی دراوە".\nهاوپەیمانی كوردستان لە بازنەی دووی كەركوك دوو كاندیدی هەیە و هەردوكیان یەكێتین، ئەوانیش ئاشتی مەهدی و گەیلان قادرن، كە لەگەڵ عەرەب و توركمان و ژمارەیەك كاندیدی تری كورد كێبڕكێی بەدەستهێنانی چوار كورسی ئەو بازنەیە دەكەن.\nلە 4ی تشرینی یەكەم، ئاشتی مەهدی لە لێدوانێكی تایبەتدا بۆ (كەركوك ناو)، جەختیكردەوە "هەوڵێک هەبوو لەلایەن حزبەكەمەوە لە بازنەی دووی كەركوك دورمبخەنەوە، بەڵام من پێداگریم كرد لەوەی بمێنمەوە و لە بانگەشە بەردەوامبم".\nزیاتر وتی "لەوكاتەوە یەکێتی زیاتر کار بۆ دەرچونی گەیلان قادر دەکات –لە هەمان بازنەی هەڵبژاردن- و پشتیوانی زیاتری ئەو دەكات بەراورد بە من".\nئەمە دووەم حاڵەتی پشتتێكردنی یەكێتییە لە ژنە كاندیدەكانی لە پارێزگای كەركوك، ئەوەش دوای ئەوە دێت كە لەسەرەتای ئابی رابردودا بڕیاریدا بە پشتیوانیكردنی دیلان غەفور، كاندیدی سەربەخۆ لەجێی ئاڵا تاڵەبانی، كاندیدی هاوپەیمانی كوردستان لە بازنەی یەكی كەركوك.\nكەركوك: دووەم ژنە كاندیدی یەكێتی لەلایەن حزبەكەیەوە پشتی تێدەكرێت


CHRA.TV - دوو کولتوور لە( رۆمانی گرەوەی بەختی ھەڵاڵە) دا\nدواین نوێکردنەوە یەک شەممە, 20 ئایار 2018 10:26\nبڵاوكراوەتەوە لە یەک شەممە, 20 ئایار 2018 10:26\nبە پیاوکردنی ھەڵاڵە\nدایکێک ھەمیشە لە ترس\nپیاوێک لە دەمامکی شەرەفدا ( شانازیکردن و پشیمانبوونەوە)\nپیاوێک لە بەرگی ئاغادا ، لە ھەمان بەرگیش ھەڵسوکەوتی دەکرد و کردار و بڕیار ڕۆژانەی دەدا، ھەمووش پابەندی دەبوون ، یان ناچاربوون لە فەرمانەکانی دەرنەچن. ئەگەر زیانیش ھەبێت. لە شاخیشدا ، وەک لێپرسراوێک فەرمان بەدەست بوو ، ئاخاوتنەکانی بەھاو قورسایی خۆی ھەبوو ئەو لە سەرەتا گرنگی بە ھەڵاڵە دەدا ، دەیویست لە ھەڵسوکەوتی پیاوانەی لە ئەو بچێت و رێگا و ئایدۆلۆژیای ئەو بگرێت. کەچی ھەمیشە ناکۆک و دژ بوو لە گەڵ بیروبۆچوون و گفتوگۆیەکانی کوڕەکەی کە سەر بە پارتێکی تربوو ، رقئەستوور و توندبوو لە گەڵی. تە نانەت ڕەوشت و بەھای کۆمەڵایەتی لە حزبەکەی کوڕەکەی بۆ خاڵی سفر دەگەراندەوە، خۆی بە دڵسۆز و نیشتیمانپەروەرتر دەزانی . لە رووی خۆشەویستی و سۆزداریش دەیویست نمونەیەکی باش بۆ خۆی نیشان بدات . کەچی لە ئاوارەیی و پەرتەوازەبوونی خێزانەکەی ، ئەو ژن دەھێنێت بە سەر خێزانە دڵسۆزەکەی. ھەر ئەم مرۆڤە بە ناو گەورەیە ، دڵسۆز نابێ بۆ کچەکەی و دەبێتە رێگر کە شوو بە پێشمەرگەیەک بکات بە ویست و ئارەزووی خۆی. واتە عەشق بۆ تەمەنی گەورەی خۆی بە ڕەوا دەبینێ و بۆ کچەنازدارەکەی بە ناڕەوا دادەنا. کە رەواو یاسایی و ئاسایی بوو ، چرای دوو عاشقی خامۆش کرد. ھەر ئەو باوکە بوو کچەکەی فێری ئەوە دەکرد ئازاد بێت و نەترسێت ، دواتر ھەر خۆی ناھێلێ کچەکەی چێژی ئازادی ببینێ و دەیترسێنێت. ترسێک لەوەی عەشقی پیاوێک بێت . ھەمان ئەو ترسە و گومانەی لە لا دروست ببوو کە ھاوسەرەکەی لە سەرەتا لێی ھەبوو ، ترس لە شەرەف و ئابڕوو چوون ، بۆیە راستەوخۆ بە سەعادەت خانی دەگووت " کچ ھەر عەیب و ئیرادێکی ببێت دایکی تاوانبارە...."\nھەڵاڵە عەشقێکی دۆڕاو\nخەنجەری مەرگ وئەنجامی گرەوەکە\nشەڕەکان و سوکایەتی و بێرێزی درێژەی کێشا . جنێوو و بوختان وناو وناتۆرە و فێڵ و دڕۆکردن ، تا ڕەفاندنی منداڵ و گرتن و دادگا و چەندین کێشەی تر. رق و تووڕەیی شێرزاد زیاتر گەورە دەبێت ، تا لە دواتر وەک تۆڵەیەک دەستی بە خوێنی ھەڵاڵە سووردەبێ و دەیکوژێت. بەم شێوەیە ھەڵاڵە لە وڵاتێکی ئەو پەری ئازاد ، ئازادی و ماف و ژیانی لێ زەوت دەکرێت و دەبێتە قوربانی دوو کولتووری جیاواز. بۆیە خەنجەر**ی مەرگ ، کولتوور وداب و نەریت و کۆمەڵگا وئازادی و یەکسانی دوو وڵاتی خستە ژێر پرسیارەوە .\nلە کۆتایی خوێندنەوەی ئەو رۆمانە و ئاوڕدانەوەیەک لەکۆی رووداوەکان و ، دۆزینەوەی ھۆکارەکان و ئەومان پێدەڵێت.( کولتووری توندوتیژی ، ھەمان زمانی و ھەڵسوکەوتی توندوتیژی بەرھەمدەھێنێت ، مرۆڤەکان باجی جیاوازی کولتووەرەکان دەدەن بە تایبەتی ئافرەت. بە سووک سەیرکردنی کچ و ژنان و پێناسەکردن و بەستنەوەیان بە شەرفی بنەماڵە و خێزانەوە. دوو ڕوویی مرۆڤەکان لە بەرامبەر یەکتر و گومان ھەبوون لە پەیوەندیەکانی یەکتر ، بەتایبەت لە رووی ڕەوشتەوە..ھتد) ئەمانە و چەندین ھۆکاری تر کە لە ئەنجامی خوێندنەوەی رۆمانەکە دەدۆزینەوە . بۆیە ھەر لایەنێکی لەمانەی سەرەوە لێکۆڵینەوەی بۆبکەین ئەو ھەڵدەگرێت قسەو باسی زۆری لەسەر بکرێت بە تایبەتی لە رووی کۆمەڵناسی و دەرووناسی ، کە رۆمانەکە زەنگین و بایەخدارە بۆ قسەلەسەرکردن و خستنەرووی رەھەندەکانی تری ئەم رۆمانە چەندین دەروازەی تر بۆخوێنەر دەکاتەوە .\n١.عەتا نەھایی ، (گرەوەی بەختی ھەڵالە) ، رۆمان ، چاپی یەکەم ، چاپخانەی رەنج ، سلێمانی ٢٠٠٧.\n* سەرجەم نووسینەکانی نێو کەوانەکان ، ھی خودی رۆمانەکەن .\n**.لە بەکارھێنانی وشەی (خەنجەر و چەقۆ) ھەڵەیەک ھەیە لە لاپەڕە (٧ و ٣٢٤) وشەی خەنجەرو ، کەچی لە لاپەڕە(٣٦٠) چەقۆ بەکارھاتووە, بۆیە منیش خەنجەرم بەکار ھێناوە وەکو ڕەمزی کولتوور وبەکارھێنانی لای کورد.\nھاوینی ٢٠١٤ ڕواندز\nتێبینی : لە گۆڤاری (رامان) ، ژمارە (٢٥٢)لە ڕۆژی ٥_٥_٢٠١٨بڵاوکراوەتەوە.\nده‌ڵێن و ده‌ڵێم


رێنمایی بۆ ئه‌وانه‌ی ته‌مه‌نیان له بیسته‌كاندایه\n21/10/2017 09:41 AM\nله‌گه‌ڵ گه‌یشتنت به‌ته‌مه‌نی بیسته‌كان و به‌ره‌و ته‌مه‌نی سی ساڵی ده‌چیت، پێویسته گۆڕانكاری له ژیانتدا دروستبكه‌یت بۆ ئه‌وه‌ی سه‌ركه‌وتن به‌ده‌ستبهێنیت و به‌خته‌وه‌ر بژیت، گه‌ر پێش ته‌مه‌نی بیسته‌كان به ته‌مبه‌ڵی ژیانت به‌ڕێكردووه ئێستا كاتی ئه‌وه هاتووه به‌پێی ئه‌م خاڵانه گرجوگۆڵ بیت!\n1- زۆر پێویسته گرنگی به وه‌رزشكردن بده‌یت، گه‌ر له ژیاندا زۆر سه‌رقاڵ بیت به خوێندن و ئیشوكاره‌وه هه‌وڵبده به‌لایه‌نی كه‌مه‌وه هه‌فته‌ی یه‌ك كاتژمێر گرنگی به وه‌رزشكردن بده‌یت، چونكه به‌هۆی جوڵه‌كردنه‌وه جه‌سته‌ت باشتر كارده‌كات.\n2- به‌ستنی په‌یوه‌ندی كۆمه‌ڵایه‌تی زۆر پێویسته، چونكه به‌هۆی ناسینی كه‌سانێكی زۆره‌وه بۆ سه‌ركه‌وتن له ژیاندا هاوكاریت ده‌كه‌ن.\n3- به‌رده‌وام گرنگی به خواردنه‌وه‌ی ئاو بده، به‌داخه‌وه چه‌ندین گه‌نج هه‌ن كه زۆر به‌كه‌می ئاو ده‌خۆنه‌وه، ئه‌وه‌ش زیانی هه‌یه بۆ ته‌ندروستی به‌هۆی ئه‌وه‌ی كه خواردنه‌وه‌ی ئاو سوودی هه‌یه بۆ هه‌زمكردن و پاككردنه‌وه‌ی جه‌سته به‌گشتی.\n4- بۆ ئه‌وه‌ی به‌ئاگابیت له‌سه‌ر خاڵه گرنگه‌كانی ژیان به‌گشتی پێویسته گرنگی به خوێندنه‌وه‌ی ڕۆژنامه‌و گۆڤاره‌كان بده‌یت، به‌وشێوه‌یه گرنگی به ڕۆشنبیری بده له‌باره‌ی كه‌سایه‌تیت و مانای ژیان.\n5- له‌سه‌ر كار بوێری ئه‌وه‌ت هه‌بێت له‌گه‌ڵ هه‌موو هه‌نگاوێكتدا به‌ره‌و باشترین سه‌ربكه‌ویت.\n6- گه‌ر له‌گه‌ڵ گه‌یشتنت به ته‌مه‌نی سی ساڵیدا نه‌گه‌یشتبیت به خه‌ونه‌كانت پێویست ناكات نیگه‌ران بیت، چونكه چه‌ندین كه‌س هه‌ن له‌دوای ته‌مه‌نی سی ساڵیدا به‌رده‌وام هه‌وڵی ئه‌وه ده‌ده‌ن به خه‌ونه‌كانیان بگه‌ن.